அம்மன் அருள் நல்கும் ஆடித் திங்கள்

வருடத்தின் எல்லா மாதங்களுமே சிறப்பு வாய்ந்தவை என்றாலும், ஆடி மாதம் தனிச் சிறப்பு வாய்ந்ததாகக் கருதப்படுகிறது. இம்மாதம்தான் தட்சிணாயனம் தொடங்கும் மாதம். அதாவது சூரியன் தென் திசை நோக்கி நகரும் காலம். அப்போது பல அரிய சூட்சும சக்திகள் வெளிப்படுகின்றன. அதோடு நல்ல கதிர்வீச்சுக்களும் ஏற்படுகின்றன. அதனால் ஆடி மாதத்தில் கோயிலுக்குச் சென்று வழிபடும் பழக்கத்தை ஏற்படுத்தினார்கள். அப்போதுதான் அந்த நுண்ணிய சக்திகள் இறை சக்தியோடு கலந்து நம் உடலுக்கும் மனதுக்கும் நல்ல ஆரோக்கியத்தை வழங்கும். ஆடி மாதம் அம்மன் மாதம் என பாமரர்களாலும், சக்தி மாதம் என்று படித்தவர்களாலும் போற்றப்படுகிறது. இந்த மாதத்தில் தான் ஈஸ்வரனின் சக்தி அன்னை லோக நாயகியின் சக்திக்குள் ஐக்கியமாகி விடுகிறது. இம்மாதத்தில் அம்மனை வழிபடுதல் மிகவும் சிறப்பு வாய்ந்ததாகக் கருதப்படுகிறது. அன்னை மதுரையில் மீனாட்சியாகவும் மைசூரில் சாமுண்டிஸ்வரியாகவும் அவதரித்ததும் ஆடி மாதத்தில்தான். பொதுவாகவே சித்திரை வருடப் பிறப்பு முடிந்ததும் எந்தப் பண்டிகையும் வராது. ஆவணியில்தான் கிருஷ்ண ஜெயந்தி, விநாயக சதுர்த்தி என்று வரிசையாக பண்டிகைகளின் அணிவகுப்புத் துவங்கும். அதனால் ஆடி மாதத்தை பண்டிகைகளை அழைக்கும் மாதம் என்பர். ஆடி மாதத்தில் நடைபெறும் முக்கியமான விழாக்கள் ஆடிப் பிறப்பு, ஆடி அஷ்டமி, ஆடிச் செவ்வாய், ஆடி வெள்ளி, ஆடிக் கிருத்திகை, ஆடி அமாவாசை, ஆடிப் பௌர்ணமி, ஆடித் தபசு, ஆடிப் பெருக்கு, ஆடிப் பூரம், ஆடிப் பண்டிகை களாகும். ஆடித்தபசு சங்கரன்கோவில் ஆடித்தபசு பிரசித்தி பெற்ற திருவிழா. ’ஹரியும் அரனும் ஒன்றே’என உலகுக்கு உணர்த்த விரும்பிய கோமதியம்மன், அதன் பொருட்டு இறைவனை வேண்டி ஒற்றைக் காலில் தவமிருந்தாள். அவளது தவத்தில் மகிழ்ந்த சிவனார், சங்கர நாராயணராகக் காட்சி அளித் தார். இந்த வைபவமே ஆடித்தபசு திருவிழாவாகக் கொண்டாடப்படுகிறது. அழகன் முருகனுக்கு உகந்த ஆடிக்கிருத்திகை! ( ஜூலை 29) வருடத்தில் மூன்று கார்த்திகை தினங்கள் அதீத முக்கியத்துவம் பெறும். அவை: உத்தராயன துவக்கமான தை மாதம் வரும் தை கிருத்திகை, கார்த்திகை மாதம் வரும் பெரிய கிருத்திகை மற்றும் தட்சிணாயன துவக்கமான ஆடி மாதத்தில் வரும் ஆடிக் கிருத்திகை. இந்த மூன்றும் கார்த்திகேயக் கடவுளுக்கு உகந்த நாட்கள். ஆடிக்கிருத்திகையில் விரதம் இருந்து முருகனை வழிபடுவதால் வேண்டிய வரங்கள் கிடைக்கும். ஆடிக் கிருத்திகையை முன்னிட்டு விரதம் இருக்கும் முருக பக்தர்கள், அன்று புண்ணிய தீர்த்தங்களில் நீராடி, முருகனை வழிபடுவார்கள். வளம் பெருக்கும் ஆடிப்பெருக்கு! (ஆகஸ்ட் 2) நதியைப் பெண்ணாக வணங்கும் நாள்! மழை பெய்து காவிரி முதலான நதிகளில் வெள்ளம் பெருகியோடும் ஆடி மாதத்தின், 18ஆம் நாள் ஆடிப் பெருக்காகக் கொண்டாடப்படுகிறது. அன்று புத்தாடை அணிந்து, சர்க்கரைப் பொங்கல், புளியோதரை, எலுமிச்சை, தயிர் சாதம், வடகம் முதலான பதார்த்தங்களை எடுத்துச்சென்று, நதிக் கரைகளில் அமர்ந்து நதிகளை தாயாகக் கருதி பூஜித்து விருந்துண்டு மகிழ்வார்கள். இந்த தினத்தில் செய்யப்படும் மங்கல காரியங்கள் பன்மடங்கு பலன் தரும் என்பது ஐதீகம். ஆடி வரலட்சுமி விரதம் (ஆகஸ்ட் 12) ஆடி மாதம் வளர்பிறையில் கடைசி வெள்ளிக் கிழமை அனுசரிக்கவேண்டிய விரதம் இது. விரத நாளன்று திருமகளை கலசத்தில் எழுந்தருளச் செய்து, தேங்காய், பழம், வெற்றிலை-பாக்கு, கொழுக்கட்டை முதலானவற்றைச் சமர்ப்பித்து, திருமகளுக்கு உரிய துதிப்பாடல்களைப் பாடி, தாமரை மலர்களால் அர்ச்சித்து வழிபட வேண்டும். இந்த வழிபாட்டில் சமர்ப்பிக்கப்படும் நோன்பு கயிற்றை வயதில் மூத்த சுமங்கலிகளிடம் ஆசி பெற்று, அவர்கள் மூலம் கையில் கட்டிக்கொள்ள வேண்டும். இதனால் கன்னிப்பெண்களுக்கு விரைவில் நல்ல வரன் அமையும்; சுமங்கலிகளுக்கு மாங்கல்ய பலம் பெருகும். ஆடிப் பௌர்ணமி (ஜூலை 19) ஆடிப்பௌர்ணமி அன்று குரு வழிபாடு மேற்கொள்ளப்படுகிறது. இது குரு பூர்ணிமா என்றும் வழங்கப்படுகிறது. மாணவர்கள் தங்களுக்கு கல்வி கற்றுக் கொடுத்த குருவை (ஆசிரியர்) வழிபடுவதுடன் தட்சிணா மூர்த்தி, கிருஷ்ணன், வேதவியாசர், ஆதிசங்கரர், இராமானுஜர், போன்றோரையும் வழிபடுகின்றனர். ஹயக்கிரீவர் அவதார தினமும் இந்நாளே ஆகும். கல்விச் செல்வம் வேண்டி ஹயக்கிரீவர் வழிபாடும் ஆடிப்பௌர்ணமி அன்று மேற்கொள்ளப்படுகிறது. திருமால் உடலிலிருந்து மதுகைடபர் என்பவர் வியர்வையில் தோன்றினர். இந்த அசுரர்கள் பிரம்மனிடமிருந்து வேதங்களை அபகரித்து குதிரை முகத் துடன் பாதாளத்தில் ஒளித்து வைத்தனர். வேதங்களை இழந்த பிரம்மா திருமாலிடம் முறையிட, திருமால் குதிரை முகம் கொண்டு அவர்களிடம் போரிட்டு வேதங்களை மீட்டு பிரம்மனிடம் தந்தார். போரிட்டதால் பரிமுகக் கடவுளின் உக்ரம் தணியவில்லை. அதனால் திருமகள் மடியில் அமர, அவர் உக்ரம் தணிந்து லட்சுமி ஹயக்ரீவரானார். ஆடி அமாவாசை (ஆகஸ்ட் 2) ஆடி மாதத்தில் வரும் அமாவாசை மிக முக்கியமானதாகும். அன்று நதிகள், கடலில் புனித நீராடி முன்னோர்களை வணங்கி திதி கொடுப்பதும் அன்னதானம், வஸ்திர தானம் செய்வதும் இம்மைக்கும், மறுமைக்கும் புண்ணிய பலன்களை சேர்க்கும் என்பது ஐதீகம். ஆண்டாள் அவதரித்த ஆடிப்பூரம் (ஆகஸ்ட் 5) பன்னிரு ஆழ்வார்களில் சூடிக்கொடுத்த சுடர்க்கொடியாகத் திருமாலைப் பூமாலையாலும், பாமாலையாலும் துதிக்கும் பேறு பெற்றவள் ஆண்டாள். இவள் அவதரித்த நன்னாள் ஆடிப்பூரம். உயிர்கள் மீது கொண்ட கருணையால் அவர்களுக்கு அருள்பாலிக்க பூமாதேவி, ஆண்டாள் நாச்சியாராக பிறப்பெடுத்தாள். வேதங்களின் வித்தாக விளங்கும் திருப்பாவையை நமக்கு வழங்கினாள். திருப்பாவையில் முப்பது பாசுரங்கள் உள்ளன. ஏழேழு பிறவிக்கும் கண்ணா நீயே எனக்கு உற்ற உறவு" என பாவைப்பாடலில் வலியுறுத்துகிறாள். ஆயிரமாயிரம் ஆபரணம் இருந்தாலும், பெண் கழுத்துக்கு மாங்கல்யம் தான் உயர்ந்த ஆபரணம். இளம் பெண்களுக்கு மனதிற்கேற்ற நல்ல கணவன் வாய்க்க, ஆடிப்பூர நன்னாளில் ஆண்டாளை அவசியம் வணங்க வேண்டும். ஆன்மிகச் சிறப்புகள் மிக்க ஆடி மாதத்தில் நல்ல காரியங்களை ஆரம்பிக்க கூடாது, செய்யக் கூடாது என்ற கருத்து நிலவுகிறதே. எதனால்? இந்த மாதத்தில் விரதங்கள், வழிபாடுகள், கோயில் திருவிழாக்கள் மாறிமாறி வந்துகொண்டே இருக்கும். ஆன்மீகத்திலும் இறை வழிபாட்டிலும் மனப்பூர்வமாக ஈடுபட வேண்டியிருப்பதால் மற்ற காரியங்களில், விசேஷங்களில் கவனம் செலுத்துவது சிரமம். இறைவனை துதிப்பதற்கும், அவன் சிந்தனையாகவே ஆன்மீக ஸ்தலங்களுக்கு சென்று தரிசனம் செய்வதற்கும் இடையூறாக மற்ற விழாக்கள், நிகழ்ச்சிகள் இருந்துவிடக் கூடாது என்பதற்காகவே மற்ற சுப விசேஷங்கள் இந்த மாதத்தில் தவிர்க்கப்படுகின்றன.


உயிருடன் உள்ளவர்களின் புகைப்படத்தை கட் அவுட், பேனர்களில் பயன்படுத்தக் கூடாது: ஐகோர்ட் உத்தரவு

சென்னை: உயிருடன் உள்ளவர்களின் புகைப்படத்தை கட் அவுட் மற்றும் பேனர்களில் பயன்படுத்தக் கூடாது என்று ஐகோர்ட் உத்தரவிட்டுள்ளது. இது தொடர்பாக  தமிழகம் முழுவதும் சுற்றறிக்கை அனுப்ப அரசுக்கு உயர்நீதிமன்றம் உத்தரவு பிறப்பித்துள்ளது. சென்னை அரும்பாக்கத்தைச் சேர்ந்த திருலோச்சன் சுந்தரி என்பவர் தமது வீட்டுக்கு அருகே அடிக்கடி பேனர், கட்சி விளம்பரம் வைப்பதால் தொல்லை ஏற்படுவதாக வழக்கு தொடர்ந்தார்.
இந்த வழக்கை விசாரித்த நீதிமன்றம் 1959-ம் ஆண்டு சட்டத்தை அவ்வப்போது திருத்த வேண்டும் என தெரிவித்துள்ள நீதிமன்றம் கட்டடங்கள், குடியிருப்பு பகுதிகளில் தேவையில்லாமல் கட் அவுட், பேனர் வைப்பதை தவிர்க்க வேண்டும் என அறிவுறுத்தியுள்ளது. அவை போக்குவரத்துக்கு இடையூறாக உள்ளதா என்பதை கண்காணித்து சுத்தமான சூழ்நிலைகள் நிலவ உள்ளாட்சி அமைப்புகள் நடவடிக்கை எடுக்க வேண்டும். மேலும் பேனரில் உயிருடன் இருப்பவர் புகைப்படம் இடம்பெறக்கூடாது என்றும் அதிரடி உத்தரவு பிறப்பிக்கப்பட்டுள்ளது.


தே.மு.தி.க. விவகாரம் பற்றி பேச விரும்பவில்லை: தி.மு.க. தலைவர் மு.க.ஸ்டாலின்

சென்னை,

அண்ணா அறிவாலயத்தில்  தி.மு.க. தலைவர் மு.க.ஸ்டாலின் செய்தியாளர்களுக்கு பேட்டி அளித்தார். அப்போது அவர் கூறியதாவது:-

“தே.மு.தி.க. விவகாரம் பற்றி துரைமுருகன் விளக்கம் தந்துவிட்டதால், நான் அதுபற்றி பேச விரும்பவில்லை.  ரபேல் ஆவணங்களையே பாதுகாக்க முடியாத ஆட்சி தான் மத்தியில் செயல்படுகிறது. ரபேல் ஆவணங்களையே பாதுகாக்க முடியாத பிரதமர் மோடி நாட்டை எப்படி பாதுகாப்பார்.காங்கிரஸ் மற்றும் கூட்டணி கட்சிகள் போட்டியிடும் தொகுதிகள் ஓரிரு நாளில் அறிவிக்கப்படும். தி.மு.க. கூட்டணிக்கு மேலும் பல கட்சிகள் ஆதரவு தெரிவித்துள்ளன. ஆர். எம்.வீரப்பன் தலைமையிலான எம்.ஜி.ஆர். கழகம் உள்ளிட்ட கட்சிகள் தி.மு.க.வுக்கு ஆதரவு தந்துள்ளன.

மக்களவை தேர்தலில் போட்டியிடும் தி.மு.க. வேட்பாளர்கள் 2 அல்லது 3 நாட்களில் அறிவிக்கப்படுவர்” இவ்வாறு அவர் தெரிவித்தார்.


ஸ்ரீ மகா மாரியம்மன்  தேவஸ்தானத்தின் கீழ் இயங்கும் ஆலயங்களில் பாதுகாப்பு அதிகரிப்பு.

கோலாலம்பூர்,

தீவிரவாத இயக்கத்தோடு தொடர்புடைய நால்வரை போலீசார் அண்மையில் கைது செய்ததைத் தொடர்ந்து ஸ்ரீ மகா மாரியம்மன் தேவஸ்தானத்தின் கீழ் இயங்கும் மூன்று ஆலயங்களில், பாதுகாப்பு அதிகரிக்கப்பட்டுள்ளது. பத்துமலை முருகன் ஆலயம், கோலாலம்பூர் ஸ்ரீ மகா மாரியம்மன் ஆலயம், கோர்ட்டுமலை பிள்ளையார் ஆல யம் ஆகிய மூன்று ஆலயங்களை பரிபாலனம் செய்து வரும் மகா மாரியம்மன் கோவில் தேவஸ்தானம் தீவி ரவாத அச்சுறுத்தலைத் தொடர்ந்து இந்த ஆலயங்களில் பாதுகாப்பினை மேம்படுத்தியுள்ளது.

Read More: Malasyia Nanban Tamil Daily on 16.5.2019


தமிழ்ப்பள்ளி மாணவர்களை அச்சுறுத்தும்  சாலைகள்!

கம்போங் பாண்டான் தமிழ்ப்பள்ளி மாணவர்ளை அச்சுறுத்தும் புதிய சாலை மேம்பாட்டு திட்டத்தை உடனடியாக ரத்துச் செய்ய வேண்டும் என்று அப்பகுதி மக்கள் கோரிக்கை விடுத்துள்ளனர். கம்போங் பாண்டான் இந்தியர் செட்டில்மெண்ட் பகுதியில் அமைந்துள்ள தமிழ்ப்பள்ளியில் 300 மாணவர்கள் கல்வி பயின்று வருகின்றனர். இப்பள்ளிக்கு வரும் சாலை அப்பகுதியில் முதன்மை சாலையாக இருப்பதால் அங்கு தினசரி போக்குவரத்து நெரிசல் ஏற்படும். குறிப்பாக இப்பகுதியில் சமய பள்ளி, இடைநிலைப் பள்ளிகளும் உள்ளன. இப்பகுதியில் வாழும் மக்கள் வேலைக்குச் செல்வதற்கு இச்சாலைகளை தான் பயன்படுத்துகின்றனர். இப்போக்குவரத்து பிரச்சினைக்கே எப்படி தீர்வு காண முடியும் என்று சிந்தித்துக் கொண்டிருக்கும் அப்பகுதியில் மேலும் பல சாலைகளை இணைப்பதால் அங்கு மேலும் பல சர்ச்சைகள் எழுந்துள்ளது என்று தித்திவங்சா தொகுதி மஇகா தலைவர் சுந்தரம் கூறினார். தமிழ்ப்பள்ளிக்கு முன்புறம் புதியதாக அடுக்குமாடி குடியிருப்புப் பகுதிகள் கட்டப்பட்டு வருகின்றன. தற்போது 700 வீடுகளுக்கான கட்டுமான பணி முடிவடைந்து விட்டது.மேலும் 1920 வீடுகளுக்கான அடுக்குமாடி குடியிருப்புகள் கட்டப்பட்டு வருகிறது. இன்னும் இரண்டு மூன்று ஆண்டுகளில் அப்பகுதியில் 2 ஆயிரத்து 620 வீடுகள் கட்டப்படும். ஒரு வீட்டிற்கு இரு கார்கள் என்றாலும் அச்சாலையில் ஏற்படவிருக்கும் நெரிசல் குறித்து சம்பந்தப்பட்ட தரப்பினர் தான் முடிவு செய்ய வேண்டும்.அதே வேளையில் 2 ஆயிரத்து 620 வீடுகளுக்கான கார்கள் அனைத்தும் தமிழ்ப்பள்ளிக்கு முன் புறம் தான் வெளியாகும் வகையில் சாலை அமைக்கப்பட்டு உள்ளது.இதனால் பள்ளியில் பயிலும் மாணவர்களுக்குத் தான் மிகப் பெரிய அச்சுறுத்தலை ஏற்படுத்தியுள்ளது. ஆகவே இத்திட்டத்தை உடனடியாக ரத்துச் செய்வதுடன், மாற்று வழியை அமைக்க கோலாலம்பூர் மாநகர் மன்றமும், மேம்பாட்டு நிறுவனங்களும் முன்வர வேண்டும் என்று சுந்தரம் கேட் டுக் கொண்டார். இச்சாலைகள் அமைக்கப்படும் விவகாரங்கள் குறித்து கோலாலம்பூர் மாநகர் மன்றத்தில் கடிதம் வழங்கப்பட்டுள்ளது.ஆனால் அக்கடிதங்களுக்கு எந்த வொரு பதிலும் கிடைக்கவில்லை என்று கம்போங் பாண்டான் இந்தியர் செட்டில்மண்ட் குடியிருப்புப் பகுதியில் நடவடிக்கை குழுத் தலைவர் பத்மநாதன் கூறினார். இதனிடையே கம்போங் பாண்டான் தமிழ்ப்பள்ளியின் முன்புறம் அமைக்கப்படும் சர்ச்சைக்குரிய சாலைகளை நேரடியாக கண்காணிக்க கோலாலம்பூர் மாநகர் மன்றத்தின் ஆலோசனை வாரியக் குழு உறுப்பினர் டத்தோ ராஜா, திட்டமிடல் இலாகாவின் இயக்குநர் டத்தோ ஹாஜி நூர் அஷிசி, மேம்பாட்டு நிறுவனத்தினர் உட்பட பலர் நேற்று அப்பகுதிக்கு வந்திருந்தனர். இவ்விவகாரங்கள் குறித்து பல மணி நேரம் பேச்சுவார்த்தை நடத்தப்பட்டன. இறுதியில் இச்சாலை பிரச்சினைக்கு உரிய தீர்வு காண நடவடிக்கைகள் மேற்கொள்ளப்படும் என பேச்சுவார்த்தையில் இறுதியில் முடிவு செய்யப்பட்டது என்பது குறிப்பிடத்தக்கது.


அரசு பேருந்தில் வைஃபை, கழிப்பறை... தமிழக அரசின் அதிரடி அறிவிப்புகள்!

சட்டப்பேரவையில் 2017 - 2018ம் ஆண்டுக்கான போக்குவரத்துத் துறை மானியக் கோரிக்கை அறிவிப்பில் ‘அரசு குளிர்சாதன பேருந்துகளில் வைஃபை வசதி செய்யப்படும்’ என்று தமிழக அரசு அறிவித்துள்ளது. சட்டப்பேரவையில் போக்குவரத்துத்துறை மானியக்கோரிக்கை மீதான விவாதம் நேற்று நடைபெற்றது. விவாதத்தின் போது போக்குவரத்து அமைச்சர் எம்.ஆர்.விஜயபாஸ்கர் புதிய பேருந்து வசதிகள் குறித்த அறிவிப்புகளை வெளியிட்டார். அவை பின்வருமாறு... *அரசின் போக்குவரத்துக் கழக ஓட்டுநர் பயிற்சி மையங்களில் பொதுமக்களுக்கு இனி இலகுரக வாகன ஓட்டுநர் பயிற்சியும் அளிக்கப்படும். *அரசின் போக்குவரத்துக் கழக ஓட்டுநர் பயிற்சி மையங்களில் தனியார் பள்ளி மற்றும் கல்லூரி பேருந்துகளின் ஓட்டுநர்களுக்கு புத்தாக்கப் பயிற்சி அளிக்கப்படும். அதற்காக அவர்களிடமிருந்து கட்டணம் வசூலிக்கப்படும். *பேட்டரியில் இயங்கும் பேருந்துகள் சென்னையில் அறிமுகப்படுத்தப்படும். இதனால், சுற்றுச்சூழலை மாசுபடுத்தும் புகை முற்றிலும் தவிர்க்கப்படும். *அரசு போக்குவரத்துக் கழகங்களுக்கு சொந்தமான பணிமனைகளில் ஏடிஎம் மையங்கள் செயல்பட ஏற்பாடு செய்யப்படும். *அரசு போக்குவரத்துக் கழக குளிர்சாதன பேருந்துகளில் வைஃபை வசதி ஏற்படுத்தப்படும். *அரசு போக்குவரத்துக் கழக பேருந்துகளில் படிப்படியாக சிசிடிவி கேமராக்கள் பொருத்தப்படும். *அரசு விரைவு போக்குவரத்துக் கழகம் சார்பில் படுக்கை வசதியுடன் குளிர்சாதனப் பேருந்துகள் அறிமுகம் செய்யப்படும். *அரசு விரைவு போக்குவரத்துக் கழகம் சார்பில் தற்போது கழிப்பறைகளுடன் கூடிய இரண்டு பேருந்துகள் இயக்கப்படுகிறது. இதற்கு மக்களிடம் நல்ல வரவேற்பு கிடைத்துள்ளதால் கழிப்பறை வசதிகளுடன் கூடிய பேருந்துகளின் எண்ணிக்கை அதிகரிக்கப்படும்.


இந்தி தேசமாக மாற்றாதீர்கள்!

இந்திய தேசத்தை இந்தி தேசமாக மாற்றி இன்னொரு இந்தி எதிர்ப்பு போராட்டத்துக்கு வித்திட வேண்டாம் என்று மத்திய அரசுக்கு தி.மு.க செயல் தலைவர் மு.க.ஸ்டாலின் எச்சரிக்கை விடுத்துள்ளார். மத்திய அரசின் நடவடிக்கைகளைக் கண்டித்து தி.மு.க செயல்தலைவர் மு.க.ஸ்டாலின் தானே பேசிய வீடியோ பதிவு ஒன்றை வெளியிட்டுள்ளளார். அதில் பேசிய அவர், 'குடியரசுத்தலைவர் மற்றும் மத்திய அமைச்சர்கள் உள்ளிட்டோர் இந்தியில் பேசவோ, எழுதவோ தெரிந்திருந்தால் தங்களது உரையையும் அறிக்கையையும் இந்தியில்தான் கொடுக்க வேண்டும் என்கிற நாடாளுமன்றக்குழுவின் பரிந்துரைக்கு குடியரசுத்தலைவரின் ஒப்புதல் பெறப்பட்டுள்ளது. விமானநிலைய அறிவிப்புகள், பத்திரிகை செய்திகள், விளம்பரங்கள் எனப் பலவற்றிலும் இந்தியை பரவச் செய்யும் அம்சங்களுக்கும் குடியரசுத் தலைவர் ஒப்புதல் அளித்திருப்பதுடன், சி.பி.எஸ்.இ. பள்ளிகளில் இந்தி மொழி கட்டாயம் என்ற நிலையும் உருவாக்கப்பட்டுள்ளது. பிரதமர் மோடி தலைமையிலான அரசு வெளியிடும் விளம்பரங்கள் எந்த மொழியில் இருந்தாலும், அந்த சொற்கள் இந்தி உச்சரிப்பாகவே அமைகின்றன. ஆசிரியர் தினத்தைக்கூட குரு பூர்ணிமா என மாற்றியது மோடி அரசு. இந்தி மொழிக்கு மட்டும் முதலிடம் கொடுத்து, மற்ற மொழிகள் பேசும் இந்திய மக் கள் இரண்டாம் தர குடிமக்களாக்கும் முயற்சியில் மத்திய அரசு இறங்கியிருப்பது கடுமையான கண்டனத்துக்குரியது. இந்திய அரசியல் சட்டத்தின் எட்டாவது அட்டவணையில் இடம்பெற்றுள்ள தமிழ் உள்ளிட்ட அனைத்து மொழிகளையும் இந்தியாவின் ஆட்சி மொழி யாக்கிட வேண்டும். தாய்மொழி மீது இன்னொரு மொழி ஆதிக்கம் செலுத்துவதை 1938ம் ஆண்டு முதலே எதிர்த்து நின்று வெற்றி கண்ட நிலம், தமி ழகம். இந்திய தேசத்தை இந்தி தேசமாக்கி இன்னொரு இந்தி எதிர்ப்புப் போராட்டத்திற்கு வித்திட வேண்டாம்' என்று அந்த வீடியோ பதிவில் மு.க.ஸ்டா லின் பேசியுள்ளார்.


டி.டி.வி.தினகரன் - ஜி.கே.வாசன் கூட்டணி?

நாடாளுமன்றத் தேர்தலுக்கான கூட்டணி பேச்சுவார்த்தைகள் தமிழக அரசியலில் பெரிய அளவில் நடைபெற்று வருகிறது. ஆனாலும் டிடிவி தினகரனின் அமமுகவோடு கூட்டணி பேச யாரும் தயாராக இல்லை.

இந்த நிலையில் தற்போது தினகரனுடன் கூட்டணி சம்மந்தமாக பேசிக்கொண்டிருப்பது த.மா.கா. தலைவர் ஜி.கே.வாசன். திமுக அணியில் இரண்டு தொகுதிகள் கேட்டிருந்தார் வாசன். ஒன்று தனக்கும், இன்னொன்னு அக்கட்சியின் மூத்த தலைவர் ஞானதேசிகனுக்கும் கேட்டபோது சரியான பதில் வராததால், தினகரனோடு பேச்சுவார்த்தையில் ஈடுபட்டுள்ளார் என்று தகவல்கள் தெரிவிக்கின்றன.


தாய்மொழிப் பள்ளிகளை ஒழிக்க யாருக்கு துணிச்சல் இருக்கிறது?

கோலாலம்பூர்,

நாட்டில் ஒற்றுமையையும் ஒருமைப்பாட்டையும் ஊக்குவிப்பதற்காக தாய்மொழிப் பள்ளிகளை ஒழிப்பதற்கு யாருக்கும் துணிச்சல் உண்டா என்று இளைஞர், விளையாட்டுத் துறை அமைச்சர் கைரி ஜமாலுடின் நேற்று கேள்வி எழுப்பியுள்ளார்.

தாய்மொழிப் பள்ளிகளை ஒழிப்பதற்கு அரசியல் ரீதியாக துணிச்சல் பெற்றவர்கள் யாரும் உண்டா? என்றும் அவர் வினவினார். இது ஒரு யோசனைதான். ஒற்றுமையையும் ஒருமைப் பாட்டையும் வளர்ப்பதற்கு ஒன்றிணைந்து பள்ளி செல்ல நீங்கள் விரும்புகிறீர்களா? ஆனால், அவ்வாறு நடப்பது என்பது கடினம்தான் என்றார் அம்னோ இளைஞர் பிரிவுத் தலைவருமான ஜமாலுடின்.

எந்தவொரு தரப்பும் அவ்வாறு   செய்யும் என்று நான் நினைக்கவில்லை என்று இங்கு டி.என்.50 கலந்துரையாடல் நிகழ்வில் பேசுகையில் ஜமாலுடின் மேற் கண்டவாறு கூறினார். இந்நிகழ்வு பெட்ரோனாஸ் ஊழியர்கள்  ஏற்பாடு செய்ததாகும். சுமார் 250 பெட்ரோனாஸ் ஊழியர்கள் கலந்துகொண்ட இந்த நிகழ் வில் தாய்மொழிப் பள்ளிகளை ஒழிக்கும் முயற்சி குறித்தும் முக்கிய விவாதமாக இருந்தது.


முஸ்லிம் அல்லாதவர்களிடம் முஸ்லிம்கள் முடிவெட்டிக் கொள்ளக் கூடாதா?

ஜார்ஜ்டவுன்,

முஸ்லிம் அல்லாதவர்கள் நடத் தும் சிகை அலங்கார நிலையங்களுக்கு முஸ்லிம்கள் செல் வதைத் தவிர்க்க வேண்டும் என்று பினாங்கைச் சேர்ந்த முஸ் லிம் சமயப் போதகர் ஒருவர் பேசியிருப்பதற்கு பினாங்கு மசீச கண்டனம் தெரிவித்துள்ளது.

சமயப் பள்ளிக்கூடத்தின் சமயப் போதகரான ஷாகுல் ஹமீட் சீனி முகமட்  பொதுவாக, அனை வரும் மரியாதையுடனும் கண் ணியத்துடனும் அடுத்தவரிடம் நடந்து கொள்ள வேண்டும் என்றுதான் அறிவுறுத்த வேண் டும். இவ்வாறு மற்ற இனத்தவர் களை இழிவு படுத்திப் பேசக் கூடாது என்று பினாங்கு மசீச நடவடிக்கை செயலாளர் டாக்டர் தான் சுவான் ஹோங் கூறி னார். இஸ்லாம் மதத்தைச் சார்ந்த வர்கள் இஸ்லாம் அல்லாதவர்களிடத் தில் முடிவெட்டிக் கொள்ளக் கூடாது என்ற கட்டுப்பாட்டை இஸ்லாம் விதிக்க வில்லை என்று ஹோங் சொன்னார்.

Read More: Malysia Nanban News Paper on 21.10.2017


சோம்பேறி எம்.பி.க்களின் அலவன்ஸ் பிடித்தம்.

கோலாலம்பூர்,

தங்களை தேர்வு செய்த மக்களின் நம்பிக்கைக்கு பாத்திரமாக இருந்து சேவையாற்ற வேண்டிய நாடாளுமன்ற உறுப்பினர்கள், மக்களவைக் கூட்டங்களில் கலந்து கொள்ளாமலும் கால தாமதமாக வருவதாலும் நாடாளுமன்ற நடவடிக்கைகள் பாதிக்கப்படுகின்றன.

Read More: Malaysia Nanban Tamil Daily on 25.7.2018


அந்நிய தொழிலாளர்கள் விவகாரம்: அமைச்சர் குலாவின் வாக்குறுதி என்னவாயிற்று.

(பார்த்திபன் நாகராஜன் / கி. தீபன்) கோலாலம்பூர்,

அந்நிய தொழிலாளர்கள் விவகாரத்தில் மனிதவள அமைச்சர் குலசேகரனின் வாக்குறுதி என்னவாயிற்று என்று மலேசிய இந்திய பொற்கொல்லர்கள், நகை வணிகர்கள் சங்கத்தின் தலைவர் டத்தோ அப்துல் ரசூல் நேற்று கேள்வி எழுப்பினார்.தேசிய முன்னணி ஆட்சியின் போது அந்நிய தொழிலாளர்களை வேலைக்கு கொண்டு வரும் நடவடிக்கை முடக்கப்பட்டது. கடந்தாண்டு ஆட்சி மாற்றத்திற்கு பின் இப்பிரச்சினைக்கு தீர்வு கிடைக்கும் என, எங்களை போன்ற பல தொழில் சங்கங்கள் எதிர்பார்த்துக் காத்துக் கொண்டிருந்தன.

Read More: Malaysia Nanban Tamil Daily on 20.4.2019


நாட்டின் பொருளாதாரத்தை மறுசீரமைப்பு செய்கிறது மடானி பொருளாதாரம்

கோலாலம்பூர், ஆக. 21-

பிரதமர் டத்தோஸ்ரீ அன்வார் இப்ராஹிம் கடந்த ஜூலை 27 ஆம் தேதி மடானி பொருளாதாரம்: மக்களுக்கு அதிகாரமளிக்கும் எனும் ஒரு முன்முயற்சித் திட்டத்தை தொடக்கி வைத்தார். அதன்போது உரை நிகழ்த்துகையில் இரு முக்கிய அம்சங்களை பிரதமர் வரையறுத்துக் காட்டினார். அவற்றில் ஒன்று, மடானி பொருளாதாரமானது நாட்டின் பொருளாதார மறுசீரமைப்பை ஏற்படுத்துகிறது. இதன் வாயிலாக ஆசிய பொருளாதாரத்தின் முன்னணி நாடாக மலேசியா திரும்ப முடியும் என்பது.

இரண்டாவது, அதிகரித்த பொருளாதார உந்துசக்தி, முதலீடுகளின் ஊக்குவிப்பு, உலகச் சந்தைக்கு ஏற்ப புத்தாக்கம், போட்டா போட்டி ஆகிய ரீதிகளில் உள்நாட்டு தொழில்துறைகளை வலுப்படுத்துவதன் வாயிலாக மக்களின் வாழ்க்கைத் தரத்தை தொடர்ந்து வலுப்படுத்துவது ஆகியனவாகும்.

இது பற்றி மேலும் ஆழமான கருத்துகளை பெறும் வகையில் நாட்டின் பொருளாதார நிபுணரான டாக்டர் நூங்சாரி அஹ்மட் ரடியுடன் சிறப்பு நேர்காணல் நடத்தப்பட்டது. அதன் விவரங்கள் வருமாறு:

மடானி பொருளாதாரம் என்றால் என்ன என்பதை நாம் முதலில் புரிந்துகொள்ள வேண்டும். சமூகக் காரணிகள், மதிப்புகள், சமூக விதிமுறைகள் வாயிலாக பொருளாதார மேம்பாடுகளும் வளர்ச்சிகளும் உருவாக்கப்படுகின்றன என்ற தத்துவத்தின் அடிப்படையிலானதுதான் மடானி பொருளாதாரம். ஆகவே, இந்த சமூக காரணிகளின் அடிப்படையில்தான் ஒரு கொள்கையும் பொருளாதார மேம்பாட்டிற்கான அடித்தளமும் அமைக்கப்பட வேண்டும். இதன் காரணமாகத்தான் மடானி பொருளாதாரம் நன்மதிப்பையும் மேம்பாட்டையும் வலியுறுத்துகிறது என டாக்டர் நுங்சாரி கருத்துரைத்தார்.

அது மட்டுமின்றி, காலஞ்சென்ற துங்கு அப்துல் ரஹ்மான் புத்ரா எதிர்பார்த்தபடி மலேசியாவின் உருவாக்கத்தின் அடித்தளத்திற்கு ஏற்பவும் இது அமைந்துள்ளது. மலேசியாவை மேம்படுத்துவதற்காக உருவாக்கப்பட்ட, ஆனால் நிறைவேறாமல் போன கடந்த காலத்தின் சில கொள்கைகளும் நமக்கு பாடமாக அமைய வேண்டும். 2020 தூரநோக்கு லட்சியம் முதல் புதியப் பொருளாதார கொள்கை வரை இதை குறிப்பிடலாம். அளவு வைத்து இதன் இலக்குகளை அடைய முற்பட்டாலும் அந்த இலக்குகள் நிறைவேறாமல் போனது மட்டுமின்றி, அதனால் ஏற்பட்ட வளர்ச்சிகள் சமமாகப் பகிர்ந்தளிக்கப்படவில்லை என்று அவர் குறிப்பிட்டார்.
மடானி பொருளாதாரத்தின் அடிப்படை லட்சியம் என்ன?
அப்படியானால், மடானி பொருளாதாரத்தின் அடிப்படை லட்சியம் என்ன என்று நாம் கேட்கலாம். நாட்டின் பொருளாதாரம் தற்போது மிகவும் மெதுவாக நகர்கின்றது. அதன் வளர்ச்சி விதிதம் குறைந்து வருகிறது. அதன் பொருளாதாரம் மற்றும் வளங்களின் விநியோகத்தில் சமநிலையற்ற தன்மை, முதலீடுகளின் நம்பிக்கையை ஈர்க்கும் அளவிற்கு போட்டாபோட்டி தன்மையை இழந்துள்ள பொருளாதாரம் இப்படி அடுக்கிக்கொண்டே போகலாம். இவை அனைத்தையும் சீரமைக்கும் கட்டமைப்பைக் கொண்டது மடானி பொருளாதாரம் என்று டாக்டர் நுங்சாரி விளக்கம் அளித்தார்.

இது நாட்டின் பொருளாதார வல்லமையை மீட்டுத்தருகிறது என்பதுடன் மக்களின் நலனையும் நாட்டின் போட்டாபோட்டி தன்மையையும் அதிகரிக்கும் வளர்ச்சியைத் தூண்டுகிறது. அடித்தளத்தை வலுப்படுத்தி, தரையை உயர்த்தி, கூரையை உயர்த்தி, தூண்களை உருவாக்குவதன் வாயிலாக மலேசியா என்ற வீட்டை மறுசீரமைப்பு செய்கின்றது மடானி பொருளாதாரத்தின் கட்டமைப்பு. இதன் அடிப்படை நோக்கம் அனைத்து பிரஜைகளுக்கும் ஒரு சமூக பாதுகாப்பு வலையை வழங்குவது ஆகும். வளர்ச்சியையும் போட்டாபோட்டி தன்மையையும் உருவாக்குவதுதான் கூரை; மலேசியாவின் வீடு - அரசு துறை, தனியார் துறை, மூன்றாவதாக இக்கொள்கையால் வலியுறுத்தப்படவிருக்கும் தன்னார்வலர் துறை (லாபத்திற்காக அல்ல); டிரஸ்ட்/வாக்காஃப் ஆகிய துறைகளின் வளர்ச்சிதான் தூண்கள் என்று அவர் மேலும் விவரித்தார்.

முன்னாள் பிரதமர் டத்தோஸ்ரீ நஜீப் துன் ரசாக் அறிமுகம் செய்த புதிய பொருளாதாரக் கொள்கைக்கும் மடானி பொருளாதாரத்திற்கும் அதிகமான வேறுபாடுகள் எதுவுமில்லை. இரண்டுமே மக்களுக்கு நன்மை கிடையாது என்று சில பொருளாதார நிபுணர்கள் கூறுகிறார்களே?

இது குறித்து கருத்துரைத்த டாக்டர் நுங்சாரி, மடானி பொருளாதாரத்தை அமைப்பதற்கு மலேசிய புள்ளிவிவர இலாகா பயன்படுத்தப்படுகிறது என்று சொல்லப்படுவது பற்றி என்னால் கருத்துரைக்க முடியாது. ஆனால், மடானி பொருளாதாரமும் புதிய பொருளாதார கொள்கையும் (எம்.இ.பி.) ஒன்று என சொல்லப்படுவதை மறுக்கின்றோம். எம்.இ.பி, குறிப்பாக நாகரீகம் மற்றும் சமூகத்தின் அம்சங்கள் அடிப்படையிலானவை அல்ல. அது முறையாக அமல்படுத்தப்படவும் இல்லை. நஜீப் அமல்படுத்தியது பொருளாதார மறுஉருவாக்கத் திட்டங்களே அன்றி எம்.இ.பி. கிடையாது. நாட்டின் பொருளாதாரம் ஒவ்வோர் ஆண்டும் அதிகரிக்கின்றது என்பதைத்தான் மலேசியர்கள் வழக்கமாக கேட்டு வருகின்றனர். எனினும், தங்கள் தினசரி வாழ்க்கையில் சவால்களை எதிர்நோக்கும் மக்களால் இதன் நன்மைகளை உணர முடியவில்லை என்று அவர் மேலும் கூறினார்.
முரண்பாடு ஏன்?
மொத்த உள்நாட்டு உற்பத்திக்கும் மக்களின் வாழ்க்கைத் தரத்திற்கும் இடையே முரண்பாடு இருப்பது ஏன்? மக்களுக்கு சமமான நன்மைகளைத் தர முடியாத வளர்ச்சியினால் என்ன பயன் என்று பிரதமரே கேட்டிருக்கிறார். அது மந்தமடைகின்றது. சமமாகவும் விநியோகிக்கப்படுவது இல்லை. நான் இங்கு விளக்கியுள்ள மடானி பொருளாதாரத்தின் அம்சங்களும் இவைதாம். முதலில், குறைந்த மூலதனம்/தொழில்நுட்பம்/ பரவலான நிலம்/மிகப்பெரிய மனித ஆற்றல் ஆகிய காலனித்துவ அம்சங்களை உள்ளடக்கிய தோட்ட தொழில்துறை, மூலப்பொருள் தொழில்துறை போன்ற நடவடிக்கைகளில் நாட்டின் பொருளாதாரம் இன்னும் சிக்கிக்கொண்டுள்ளது.  சம்பளம் என்ற ரூபத்தில் தொழிலாளர்களுக்கு வழங்கப்படும் வருமானத்தின் அளவை குறைக்கின்றது. பல்வேறு தயாரிப்புத் துறைகள், கட்டுமான துறைகளிலும் சம்பளம் குறைவாகவே உள்ளது. இது மட்டுமின்றி, குறைவான ஆற்றல் பெற்ற அந்நியத் தொழிலாளர்கள் அதிகமாக வேலைக்கு அமர்த்தப்படுகின்றனர். இவர்களும் சம்பளத்தையே வலியுறுத்துகின்றனர்.

மலேசியாவில் சுற்றுலாவைத் தவிர்த்து, சேவைத்துறை பெரும்பாலும் உள்நாட்டு தேவைகளையே சார்ந்துள்ளது. உள்நாட்டுச் சந்தையில் வருமான அளவும் அதிகம் இல்லை, கொள்முதல் சக்தியும் அதிகம் இல்லை. ஆகவே, இந்த கட்டமைப்பை முதலில் நாம் மாற்ற வேண்டும், நாட்டின் போட்டா போட்டி தன்மையை சரிசெய்ய வேண்டும், அனைத்துலகச் சந்தையில் மலேசிய நிறுவனங்களின் இருப்பை அதிகரிக்க வேண்டும், வெளிநாட்டு வாணிபத்தை அதிகரிக்க வேண்டும். இவைதாம் மக்களுக்கு நன்மை அளிக்கும், நாட்டைச் செழிப்பாக்கும் என அவர் விவரித்தார்.

மக்களை எதிர்நோக்கியிருக்கும் மற்றொரு மிகப்பெரிய பிரச்சினை அதிகரித்து வரும் உணவுகளின் விலைகள். அரசாங்கம் மாறியதும் பணவீக்கம் குறைந்தது என மடானி அரசாங்கம் அவ்வப்போது அறிவித்து வந்தாலும், பணவீக்கம் இருக்கும் வரை உணவுகள் மற்றும் அடிப்படை பொருட்களின் விலைகள் அதிகரிக்கும் என்பதுதான் உண்மை. மக்களுக்காக வாழ்க்கைச் செலவினங்களை குறைப்பாற்கு அரசாங்கம் என்ன செய்ய வேண்டும்?
ரஷ்ய - உக்ரைன் போரும் இந்த விலையேற்றத்திற்கு ஒரு காரணமாகும். எனவே, நாட்டின் எதிர்காலத்தில் சந்தைக்கு நம்பிக்கை வரும் அளவிற்கு பணவீக்கத்தை கட்டுப்படுத்த அரசாங்கம் விழிப்புடன் செயல்பட வேண்டும் என டாக்டர் நுங்சாரி ஆலோசனை கூறுகிறார்.

வேலையும் சம்பளமும் மக்களுக்கு முக்கியம். வேலை வாய்ப்புகளை உருவாக்கக்கூடிய அர்த்தமுள்ள வளர்ச்சியை ஊக்குவிக்கும் வகையில் பொருளாதாரத்தை அரசாங்கம் நிர்வகிப்பது அவசியம். கடந்த 10 முதல் 20 ஆண்டுகளுடன் ஒப்பிடுகையில் ரிங்கிட்டின் மதிப்பும் குறைந்துள்ளது. வெளிநாட்டு உணவுகளை மலேசியா அதிகம் நம்பியிருப்பதால் இதுவும் உணவுகளின் விலையேற்றத்திற்கு காரணமாகின்றது. ஆகவே, வெளிநாட்டுச் சந்தைகளில் ஏற்ற்மதி செய்ய முடிகிற ஒரு போட்டா போட்டித்தன்மை நிறைந்த நிறுவனத்தை மேம்படுத்த வேண்டும். கட்டமைப்பு ரீதியாக இதனை உயர்த்துவதே இதற்குள்ள ஒரே வழி.

அனைத்துலக வர்த்தகத்தின் மேம்பாடு, ரிங்கிட்டிற்கான மதிப்பை உயர்த்தி அதனை மேலும் வலுப்படுத்தும். இதுதான் மடானி பொருளாதாரம். ஒரு போட்டா போட்டித்தன்மை உடைய நிறுவனம் நம் வசம் இருக்கும்போது பங்குச்சந்தையும் ஆக்கப்பூர்வமாக இருக்கும். இதனால் முதலீடுகளையும் பணப் புழக்கத்தையும் அதிகரிக்க முடியும் என்று அவர் சொன்னார்.


மாட்டுக்காக போராடினீர்களே! ஏன் நாட்டுக்காக போராடவில்லை?

அம்மா, அம்மா என அத்தனை தமிழக இதயங்களில் ஒலித்த ஒரு குரல் அடங்கிப் போன நாள்முதல் இன்றுவரை தமிழகமும், முதல்வர் அரியணையும் அரசியல் அனாதையாக்கப்பட்டிருக்கிறது. அம்மாவின் ஆத்மா அடங்கிப் போனதோ இல்லையோ அவரில் உடல் அடங்கிப் போன அந்த மெரினா கடற்கரை போர்க்குணம் கொண்ட பூமியாகி உருமாறியிருக்கிறது. ஏனெனில் உரிமைக்கான அத்தனை தமிழகப் போராட்டங்களின் கருவும் உருவும் இன்று மெரினாவில் முளைத்துத்தான் எழுந்து நிற்கின்றது. பன்னீர்செல்வத்தின் புரட்சிக்கு வித்திட்டதும் அந்த மெரினாதான். இரண்டாகப் பிளந்து நிற்கும் அதிமுகவின் இரு தலைமைகளையும் சமாளிக்க தமிழகமும், மத்திய அரசும் இந்தப் பாடு படுகிறதே இந்த இரு பாவிகளையும் ஒரே குடையின் கீழ் வைத்து சமாளிக்க ஜெ எப்படி பாடுபட்டிருப்பார்? வெடிக்குமா மாணவர் புரட்சி! உலக பூகோளத்தில் தமிழனுக்கென்று ஒரு தனி நாடு இல்லை என்ற ஒவ்வொரு தமிழனின் ஏக்கத்திற்குப் பின்னரும் சின்ன ஆறுதலாக இருப்பது தமிழ்நாடு எனும் பெயர்தான். ஆனால் இன்று தனக்கென்று ஒரு தலைவன் இல்லாத, தலைவர்களே சிறுபிள்ளைத்தனமாக அடித்துக் கொள்ளக்கூடிய கேவலமான அரசியலைச் செய்துகொண்டிருக்கிற தமிழகத்தை என்னவென்று விவரிப்பது. உலகத்தில் இதுவரை நிகழ்ந்திடாத அரசியல் அசிங்கங்களை நாளுக்குநாள் பரபரப்பாகிக் கொண்டிருக்கும் தமிழகத்தின் நிலைப்பாடுகள் பெருத்த அவமானமே! ஜல்லிக்கட்டு விவகாரத்தில் தன் பண்பாடு, தன் அடையாளம் என பேரெழுச்சியுடன் காளைகளை விடவும் வேகமாக வெகுண்டெழுந்த மாணவர் சமூகம் இன்று இடம்பெறும் இத்தனை சிக்கல்களையும் பார்த்துவிட்டு அமைதி காப்பது ஏன்? அதாவது மாட்டுக்காக போராடுவதில் காட்டிய அத்தனை ஒற்றுமையும் தன்னார்வமும் இன்று நாட்டுக்காக போராடுவதில் தள்ளிப்போனது ஏன்? இதில் என்ன சுவாரஸ்யம் எனில் அன்று ஒரு முதல்வரை எதிர்த்து போராட்டம் வெடித்தது. இன்று முதல்வரே சமகால அரசியலை எதிர்த்துப் பேராடும் துர்ப்பாக்கியம் ஏற்பட்டிருக்கிறது. போட்ட ஓர் ஓட்டுக்காக இதுவரை 3 முதல்வர்களைப் பெற்றுக் கொள்ளக்கூடிய அருவருப்பான ஒரு அசாத்திய அரசியலின் பின்னே இன்னும் தண்ணீரின் வழியே தலைசாந்திருக்கும் நாணலாக தமிழக அரசியலின் பதற்றங்களூடே பயணிக்காது இளையசமூகம் எப்போதுதான் கொதித்தெழப்போகிறது? அறம் சாராத, அநியாயத்தின் வழி நடக்கும் நாற்காலிக்கான போரை மத்திய அரசு வேடிக்கை பார்ப்பது போல் மாணவர்களும் வேடிக்கைபார்ப்பதும் சமூக வலைத் தளங்களில் கேலிப் பதிவுகளிடுவதும் நிச்சயமாக சரியான வெற்றியை என்றும் ஏற்படுத்தப் போவதில்லை என்பது உறுதி. ஜெயலலிதாவை சாகடித்த அவசரத்திலும் அதிகம் முதல்வர் பதவியைப் பெறும் அவசரம்! குட்டியானைக்குக் கடிவாளம் கட்டி வளர்த்தால் அது வளர்ந்தும் அதற்குப் பயந்து கட்டுப்படும் என ஜெயா போட்ட தப்புக் கணக்குத் தான் இன்று ஜெயாவையே கொன்றழித்தது என்பது வெட்ட வெளிச்சமாகிவிட்டது. தமிழ்நாட்டில் சசியைப் பற்றி ஜெயாவை விட யாரும் அதிகமாக அறிந்திருக்க வாய்ப்பில்லை. எனவேதான் சசிகலாவை அரசியலில் நுழைப்பதே அதிமுகவிற்கு பெரும் ஆபத்து எனக் கருதி எல்லைகளை வகுத்திருக்கிறார் ஜெ. ஆனால் இன்று பன்னீர்செல்வத்தை மிரட்டி கட்டாயக் கையெழுத்திட வைத்து ராஜினாமா கடிதத்தைப் பெற வைத்திருக்கிற சசிகலா அம்மா வழியில்தான் நான் ஆட்சி புரிவேன் என பாலுக்கு அழுகின்ற பாலகன்போல் முதல்வர் நாற்காலிக்காக ஒற்றைக்காலில் அடம் பிடிப்பது எவராலும் ஜீரணிக்கத் தக்கதல்ல. ஜெ. நினைத்திருந்தால் சசியை நிச்சயம் தொகுதி, சட்ட சபை என ஒவ்வொரு படிநிலைகளாக நிச்சயம் செதுக்கி வளர்த்திருப்பார். இதை நன்குணர்ந்த சசிகலா பொறுமை இழந்து ஜெயாவை போட்டுக்கட்டியதற்கு இப்போது ஆதாரங்கள் அங்குமிங்கும் முளைக்கத் தொடங்கிவிட்டனவே! ஜெயா இருமுறை தன் முதல்வர் பதவியை பன்னீருக்கு விட்டுக்கொடுத்தார். சசிகலா விட்டுக்கொடுத்த அந்தப் பதவியை இருமுறை தட்டிப் பறிக்கிறார். இதுதான் ஜெயாவுக்கும் சசிக்கும் உள்ள ஆத்மார்ந்த மன எழுச்சியும் வேறுபாடும். ஒரு முதல்வர், அதுவும் அவர் ஆண், அவரையே மிரட்டி வைத்த சசிகலா நோய்வாய்ப்பட்டிருந்த ஜெயாவை வதைப்பதிலும், அவரின் சிந்தனைகளை சிதைப்பதிலும், மருத்துவத்தில் மாற்றங்களை செய்வதிலும், வெளிநாட்டு டாக்டர்களை திசைதிருப்புவதிலும் என்ன சிக்கல் இருக்கிறது. இதில் என்ன வேறுபாடு எனில் மிரட்டப்பட்ட ஒரு முதல்வர் கொல்லப்பட்டார். இன்னொருவர் இன்னும் உயிருடன் இருக்கிறார். இதைத்தான் மிகத் தெளிவாக லண்டன் டாக்டர் ரிச்சர்ட் பியல் பத்திரிகையாளர் சந்திப்பை அப்போலோ செய்யவில்லை, தமிழ்நாடு அரசுதான் இப்படி செய்யுமாறு கூறியது என இன்று பல்டி அடித்துள்ளார். இதற்கான கதை, திரைக்கதை, வசனங்களை அமைத்துக் கொடுப்பதற்காகவே சசிகலா தன் கணவர் நடராஜனை அப்போலோவில் சிகிச்சைக்காக அனுமதிக்கப்பட்டது நமக்கு நினைவிருக்கவேண்டும். மக்கள் பதற்றத்தில், மந்திரிகள் மசாஜ் நிலையங்களில். தமிழ்நாட்டின் இத்தனை பரபரப்புகளின் மத்தியில், மக்களுடன் துணை நிற்கவேண்டிய, மக்களுக்கு ஆறுதல் சொல்ல வேண்டிய எம்எல்ஏக்களும், மந்திரிகளும் தாம் உல்லாசவிடுதிகளில் சிறைக்கைதிகளாக்கப் பட்டிருக்கிற உண்மையைப் புரிந்துகொண்ட பின்னரும் மக்கள் முன் நாடகமாடுவது வியப்பிற்குரியது. தம்மை ஓட்டுப்போட்டு தேர்வு செய்த மக்களின் குரல்களை செவிமடுக்க மறந்துவிட்டு மந்திரிச்ச ஆடுகளைப் போல சசிகலாவிற்காக தம்பட்டம் அடித்து மக்களை மிகப்பெரும் அதிருப்திக்குள்ளாக்கப்பட்டிருப்பதை விட அவர்களுக்கு பதவியும் பணமுமே மேலோங்கியிருப்பது அருவருக்கத் தக்கது. பன்னீர்செல்வத்திடம் பறிக்கப்பட்ட பதவியை செங்கோட்டையனுக்கு வழங்கப்பட்ட பின்னர், செங்கோட்டையனின் மனைவி அதைத் தூக்கியெறிந்துவிட்டு பன்னீருடன் சேருங்கள் என பிடிவாதம் கொண்டபோது எனக்குப் பதவிதான் பெரிது என அவர் கூறியது ஒன்றே போதும் அத்தனை எம்எல்ஏக்களின் நிலைப்பாட்டையும் அளவிட. சசிகலாவை நீளக்கயிற்றில் மேய விட்டிருக்கும் மத்திய அரசு சசிகலாவின் ஆக்கிரமிப்பு, கட்சிக் கலகங்கள், மிரட்டப்பட்டு ராஜினாமா கடிதம் பெற்றது, தான் நினைத்தாற்போல் மதுசூதனன் போன்ற அவைத் தலைவரையே பதவி நீக்கம் செய்வது, எம்எல்ஏக்களை சிறைப் பிடித்து வைத்திருப்பது, குண்டர் கும்பல் மூலம் மக்களைத் தடுப்பது என அத்தனை விவகாரங்களையும் தெளிவாக அறிந்துகொண்டும் இதுவரை மத்திய அரசு மௌனிப்பதில் நிச்சயம் அர்த்தமிருக்கிறது. தனது தலைமையின் கீழ் உள்ள ஒரு கிளை அரசியலில் இத்தனை பிரச்சினைகளும் விஸ்வரூபமெடுக்க அதை விரைந்து தீர்த்துவைக்க முடியாத மோடி அரசின் சூசகமான அரசியல் பின்னணியையும் மக்கள் அறிந்திருக்கவேண்டும். அதிமுகவை தமிழகத்தில் தழைத்தோங்காமல் முடக்கிவைத்திருக்கக் காத்திருக்கும் மத்திய அ எம்.சேரன்ரசின் நீண்டகால கனவு இப்போது கைக்கூடத் தொடங்கியிருக்கிறது என்றே சொல்ல வேண்டும். காங்கிரஸ் உடன் கூட்டணியிலிருக்கும் திமுக ஆட்சியமைக்கக் கூடாது, அதிமுக பலமிழக்க வேண்டும், பாஜகவை துளிர்த்தெழச் செய்யவேண்டும் என்பதில் மோடி தலைமை மிகக் கவனமாக இருக்கிறது. இவற்றையெல்லாம் கையாளும் ஆயுதங்களாகவே சொத்துக் குவிப்பு வழக்கின் தீர்ப்பு, ஆளுநர் வித்யாசாகர் ராவின் டில்லிப் பயணங்கள், பன்னீர் செல்வத்திற்காக உள்துறை அமைச்சு வழங்கும் ஆலோசனைகள் என பல அரசியல் இரகசியங்கள் உள்பொதிந்திருக்கின்றன என்பதை அரசியல் நோக்கர்கள் அறிவர். அதிமுகவின் பிளவு அனைத்துக் கட்சிகளையும் பலமிழக்கவே செய்யும் இன்று இரண்டாகப் பிளந்திருக்கும் அதிமுக வால் திமுக, பாமக, பாஜக, நாம் தமிழர் போன்ற இதர கட்சிகள் பலம் பெறும் அல்லது வாக்கு வங்கியை அதிகரிக்குமா எனக் கொண்டால் நிச்சயம் இல்லை. ஒருவேளை பன்னீர் செல்வத்தை முதல்வராக அதிமுக ஏற்றுக்கொண்டால் இந்தப் பிளவு எல்லாக் கட்சிகளையும் பலம் இழக்கவே செய்யும். காரணம் இதுவரை ஜெ. எனும் இரும்புப் பெண்மணியை எதிர்த்து பிரச்சாரங்களை செய்து, அந்த ஆட்சியில் அதிருப்தி அடைந்த மக்களை தம்வசம் ஈர்த்துக் கொண்ட கட்சிகளின் நடுவே பன்னீர்ச்செல்வத்தின் நகர்வு வேறு ஒரு பாதையை உருவாக்கிவிட்டது. அமைதியானவர், எதற்கும் கோபப்பட்டுப் பதில் சொல்லாதவர், அதிமுகவிற்கும் அம்மாவுக்கும் மிகப் பெரும் விசுவாசி என தனக்கென ஒரு அடையாளத்தை வகுத்துக் கொண்ட பன்னீர்செல்வத்தை அதிமுகவின் பரம எதிரியான திமுகவே அணைத்துக்கொண்டு பயணிக்கத் தொடங்கியிருக்கிறது. லட்சக்கணக்காக திரண்டு தீபாவை அரசியலுக்குள் இழுத்துக்கொண்டிருந்த அதிமுக தொண்டர்கள் இன்று பன்னீர்செல்வத்துடன் தீபா இணைந்து செயல்படுமாறு பகிரங்க அறிவிப்பு விடத் தொடங்கிவிட்டனர். மேலும் தீபாவின் வீட்டு முன்னே திரளும் மக்கள் தொகை படுமோசமாக குறைந்திருக்கிறது. இதுவரை பன்னீர்செல்வத்தை எந்தக் கட்சிகளும் விமர்சிக்கவில்லை. மாறாக அவரை முதல்வர் ஆக்குவதில் முனைப்புக் காட்டத் தொடங்கிவிட்டன. அதிமுகவை கடுமையாக விமர்சித்த சீமான், அன்புமணி போன்றோரும் இப்போது பன்னீரின் தலைமையை ஆதரிக்கத் தொடங்கியிருக்கின்றனர். எனவே சசிகலாவின் தலைமையை விரும்பாதவர்கள், ஜெயாவின் அரசியலில் அதிருப்தியானவர்கள், அதிமுகவின் தீவிர விசுவாசிகள் என அனைவரும் ஒன்றிணைந்து மிகப் பெரும்பான்மையைக் கொண்ட கட்சியாக பன்னீரின் தலைமை உருவாக்கப்படும் வாய்ப்பும் எழலாம். முதல்வர் பதவிக்காக நடத்தப்படும் முட்டாள்தனமான நகர்வுகள் சசிகலாவின் ஒவ்வொரு நகர்வும் கூட இருப்பவர்களையே முகம் சுழிக்கச் செய்கின்ற நடவடிக்கையாக இன்று மாறியிருக்கின்றது. தடுமாற்றமான பேச்சு, தவறான உரையாடல், தப்புத் தப்பான விமர்சனங்கள், தன்னிச்சையான முடிவுகள், தட்டிப் பறிக்கப்பட்ட பொதுச் செயலாளர் பதவி, தவம்கிடந்து அடையத் துடிக்கும் முதல்வர் பதவி என அத்தனை நகர்வுகளும் மக்கள் மத்தியில் அருவருக்கத் தக்க செயலாக பார்க்கப்படுகிறது. அதனையே சமூக வலைத் தளங்கள் கிழி கிழி என வறுத்தெடுக்கத் தொடங்கிவிட்டன. சசிகலா முதல்வர் ஆகும் முயற்சியை அறிந்த உடனேயே தமிழக அரசின் ஆலோசகராக ஜெயலலிதாவால் நியமிக்கப்பட்ட ஷீலா பாலகிருஷ்ணன், முதல்வரின் செயலர் நிலை-1 ஆக இருந்தவர் வெங்கட ரமணன் இருவரும் கடந்த சில தினங்களுக்கு முன் பதவி விலகினர். இதையடுத்து, முதல்வரின் செயலர் நிலை -3 ஆக இருந்த ராமலிங்கமும் செயலர் பதவியில் இருந்து விலகினார். அரசு திட்டங்களை செயல்படுத் துவதற்காக ஜெயலலிதாவால், முதல்வர் அலுவலக தனி அதிகாரியாக நியமிக்கப்பட்ட சாந்தா ஷீலா நாயரும் பதவி விலகியுள்ளார். இவ்வாறு சசிகலாவுடன் பணிசெய்வதையே விரும்பாமல் பலரும் தங்கள் பதவியை ராஜினாமா செய்கின்றனர் என்பதிலிருந்து தமிழ்நாட்டின் தலையெழுத்து கண்களுக்கெட்டின தூரம் வரை தெளிவாகப் புலப்படுகிறது. இத்தனை அவலங்களுக்குப் பின்னரும் இளைய சமூகமும், மாணவர்களும் விழித்தெழுவார்களா என்பதை வருகின்ற நாட்கள் வரை பொறுத்திருந்து பார்ப்போம். இந்த உலகத்தில் தமிழர் விவகாரங்கள் எப்போதாவது போராடாமல் பெறப்பட்ட வரலாறு உண்டா?


ஜெயலலிதா அறிவித்த அனைத்து திட்டங்களையும் தமிழக அரசு நிறைவேற்றும்

சென்னை தமிழக சட்டசபையில் முதல்-அமைச்சர் எடப்பாடி பழனிசாமி 110-து விதியின் கீழ் அறிவித்த அறிவிப்புகளின் தற்போதைய நிலை குறித்து பேசியதாவது:- 2011-12 முதல் 2015-16 முடிய ஐந்து ஆண்டுகளில் சட்டமன்ற விதி எண் 110-ன் கீழ் முதலமைச்சர் அவர்களால் அறிவிக்கப்பட்ட மொத்தம் 879 அறி விப்புகளில், 872 அறிவிப்புகளுக்கு அரசாணைகள் வெளியிடப்பட்டுள்ளன. மீதமுள்ள 7 அறிவிப்புகளுக்கான ஆயத்தப்பணிகள் முடிவடைந்த பின்னர் அர சாணை வெளியிடப்படும். 557 அறிவிப்புகளுக்கான திட்டங்கள் முழுமையாக நிறைவேற்றப்பட்டுள்ளன. 315 அறிவிப்புகளுக்கான திட்டப் பணிகளில் பெரும்பாலானவை முடிவுறும் தருவாயில் உள்ளன. இதில் 7 அறிவிப்புகளுக்கான திட்டங்களுக்கு அர சாணை வெளியிடப்பட்டு நீதிமன்றத்தில் வழக்கு தொடரப்பட்ட காரணத்தினாலும், மத்திய அரசின் பரிசீலனையில் உள்ளதாலும் முன்னேற்றம் இல் லாமல் நிலுவையில் இருக்கின்றன. 2016-17 ஆம் ஆண்டு சட்டமன்றத்தில் விதி 110-ன் கீழ் முதலமைச்சர் அவர்கள் 175 அறிவிப்புகளை வெளியிட்டார்கள். 167 அரசாணைகள் வெளியிடப் பட்டு, அப்பணிகள் அனைத்தும் தொடங்கப்பட்டு, 20 பணிகள் முழுமையாக நிறைவேற்றப்பட்டுள்ளன. 147 பணிகள் தொடர்ந்து நடைபெற்றுவருகின்றன. 8 அறிவிப்புகளுக்கான திட்டப்பணிகள் தொடங்குவதற்கான ஆயத்தபணிகள் நடைபெற்று வருகின்றன. அறிவிப்பிற்கான திட்டங்கள் மத்திய அரசின் பரிசீலனையில் உள்ளன. 110 விதியின் கீழ் அறிவித்த திட்டங்கள் குறித்து அந்தந்த தொகுதியில் உள்ள எம்எல்ஏக்கள் கேட்டால் விளக்கம் அளிக்க தயார். விதி 110ன் கீழ் மறைந்த முத லமைச்சர் ஜெயலலிதா அறிவித்த அனைத்து திட்டங்களையும் தமிழக அரசு தொடர்ந்து நிறைவேற்றும். இவ்வாறு அவர் கூறினார்


சீதக்காதி  விமர்சனம்

செத்தும் கொடுத்தான் சீதக்காதி என்ற பழமொழியை கருவாக கொண்டு எடுக்கப்பட்ட படம். உடலை விட்டு உயிர் பிரிந்து சென்றால் அது இறப்பு. சென்ற உயிர் என்ன செய்கிறது என்பதை அவரவர் கற்பனைக்கு ஏற்றவாறு கதை சொல்வார்கள். அப்படி எடுக்கப்பட்ட கற்பனைக் கதை. என்றாலும், அதை நம்பத்தகுந்த வகையில் சொல்ல வேண்டும். சினிமாவுக்கு இலக்கணம் தேவையில்லை, இரண்டு மணி நேரம் ரசிகர்களை சிரிக்க வைத்தால் போதும் என்று நினைக்கிற கதாசிரியர்கள் இருக்கும் வரை இதுபோன்ற கற்பனைக் கதைகள் வரத்தான் செய்யும்.

ஆதிமூலம் (விஜய் சேதுபதி) ஒரு நாடக நடிகர். மேடை நாடகங்கள்தான் அன்றைய காலகட்டத்தில் அதாவது 1930 ல் பொழுதுபோக்கு சாதனம். பொதுமக்கள் முன்னிலையில் ஒரு கதையை நடித்துக் காட்டுவார்கள். அதை பார்ப்பதற்கு அன்றைய காலகட்டத்தில் மக்கள் அலைமோதுவார்கள். இப்போது திரையரங்குகளில் மோதுவதுபோல. சினிமா வந்தபிறகு மேடை நாடகங்களை பார்ப்பதற்கு ஆள் இல்லை. நாடக அரங்கங்கள் வெறிச்சோடி கிடக்கிறது. ஆனாலும் ஆதிமூலம் நாடகம் நடத்துகிறார். சினிமாவில் நடிக்க வாய்ப்புகள் வந்தும் அதை ஏற்காமல் மேடை நாடகத்திலேயே நடித்து வருகிறார். வயது மூப்பின் காரணமாக நடித்துக் கொண்டு இருக்கும்போதே இறந்து விடுகிறார். இதிலிருந்துதான் கதை ஆரம்பம் ஆகிறது.

நாடக அரங்கத்தில் ஒரு நாடகம் நடக்கிறது. அதைப்பார்க்க வந்திருந்த 10த்தோடு 11 என்று சொல்வார்களே அதைப்போல் 11 ஆளாக சினிமா இயக்குநர் ஒருவர் வருகிறார். அங்கு நடித்துக் கொண்டிருக்கும் ஒருவரின் நடிப்பை பார்த்து பிரமித்துப் போகிறார். தனது கதைக்கு இவர் நடித்தால் நன்றாக இருக்கும் என்று நினைத்து நாடக நிர்வாகியை (மெளலி) அணுகி இந்தப் பையன் மிகத் திறமையாக நடிக்கிறார். எனது படத்தில் கதாநாயகனாக நடிக்க வரவேண்டும் என்று கேட்கிறார். இதே நாடகம் நாளையும் நடக்கும் அப்போதும் வந்து பார்த்துவிட்டு சொல்லுங்கள் என்று கூறி அனுப்பி விடுகிறார். மறுநாள் அதே இயக்குநர் வந்து நாடகத்தைப் பார்க்கும் போது ஏற்கனவே நடித்த பையனின் நடிப்பு சரியாக இல்லை. வேறு ஒருவர் நடிக்கும் நடிப்புதான் பிரமாதமாக இருக்கிறது. இதைப்பார்த்த இயக்குநர் நேற்று நடித்த நடிப்பிற்கும் இன்று நடித்த நடிப்பிற்கும் நிறைய வித்தியாசம் இருக்கிறது என்று நாடக நிர்வாகியிடம் கூறுகிறார். இதற்கு மெளலி சொல்லும் பதில்தான் கொஞ்சம் நெருடலாக இருக்கும். ஆம். நேற்று நடித்தது அந்தப் பையன் இல்லை. எங்கள் அய்யா ஆதிமூலம். இன்று வேறு ஒருவரின் உடம்பில் புகுந்து நடித்தார் என்று கூறுகிறார் மெளலி. அதாவது நிர்வாகி.

மாரியாத்தா ஒருவரின் உடம்பில் வந்து சாமி ஆடும்போது, ஆதிமூலம் அய்யா ஒருவரின் உடம்பில் வந்து நடிக்கக் கூடாதா என்ன? என்று நமக்கு நாமே சமாதானம் கூறிக்கொண்டால்தான் படத்தை ரசிக்க முடியும். அறிவுக்கு பொருத்தமானது இல்லையே என்று நினைத்தால் இப்போது எந்த சினிமாவையும் பார்க்க முடியாது. சரி இது ஒரு பொழுதுபோக்கு கதை என்ற ரீதியில்தான் ஏற்றுக் கொள்ள முடியும்.

இறந்துபோன ஒருவரின் ஆன்மாவுக்கு  கால்ஷீட் கொடுத்து அட்வான்ஸ் வாங்கும் விந்தை அரங்கேறுகிறது. பல தயாரிப்பாளர்களும் இயக்குநர்களும் மெளலியிடம் வந்து கதை சொல்கிறார்கள். இந்த கதை அய்யாவுக்கு பிடிக்கும் நடிக்க வருவார் என்று கூறிகிறார் மெளலி. உடனே அட்வான்ஸ்சும் கொடுக்கிறார்கள். பாதிபடம் முடிந்த நிலையில் திடீரென்று அய்யா நடிக்க வரவில்லை. ஏன் நடிக்க வரவில்லை என்பதை இயக்குநர் பாலாஜி பரணிதரன் உச்சக்கட்ட காட்சியில் புரட்சிகரமாக விளக்குகிறார்.

அய்யா ஆதிமூலமாக நடித்திருக்கும் விஜய் சேதுபதியின் 25 வது படம் இந்த சீதக்காதி. மிகவும் அற்புதமான நடிப்பு. வயோதிக ஒப்பனை அசரவைக்கிறது. உற்றுப் பார்த்தால்தான் சேதுபதி என்பதை புரிந்து கொள்ள முடியும். நாடக நடிகர்களின் வறுமையை கண்முன் கொண்டு வந்து நிறுத்துகிறார். மேடையில் நடித்துக் கொண்டு இருக்கும்போதே உயிர் பிரியும் நடிப்பு அனைவரின் கண்களிலும் நீர் சுரக்க வைக்கிறது. நடிப்பின் முதிர்ச்சி விஜய் சேதுபதியின் கண்களில் தெரிகிறது. மேடை நாடகத்தின் இலக்கணம் பிசகாமல் நடிப்பது சுலபமல்ல. ஆனால் சுலபமாக நடித்திருக்கிறார் விஜய் சேதுபதி. மேடையில்தான் நடிததுக் கொண்டிருக்கின்றோம்  என்ற உணர்வோடு நடித்திருக்கிறார். இளம்வயதிலும் அவ்வை சண்முகம் அவ்வையாராக வரும் காட்சியை, விஜய் சேதுபதியின் முதுமை நடிப்பில் காண முடிந்தது.

தனது உடம்புக்குள் அய்யா ஆதிமூலம் ஆன்மா வராமல் இருக்கும்போது, அந்த நடிகர்கள் சுயமாக நடிக்கத் தெரியாமல் நடிக்கும் நடிப்பு சிரிக்கத் தெரியாதவர்கள் கூட சிரித்துவிடுவார்கள்.

சீதக்காதி, பகுத்தறிவுக்கு இடம் தராமல் பார்த்துவிட்டு வரலாம்.


விரைவில் புதிய கடப்பிதழ் அறிமுகம்.

பெட்டாலிங்ஜெயா,

இன்னும் ஒன்றரை மாதங்களில், வெளிநாடுகளுக்குப் பய ணங்களை மேற்கொள்பவர்கள் புதிய மாற்றங் களைக்  கொண்ட பயணக் கடப்பிதழ்களை பெற விருக்கின்றனர் என்று துணைப் பிரதமர் டத்தோஸ்ரீ  அகமட் ஜாஹிட்  ஹமிடி கூறினார். இந்தப் புதிய  கடப்பிதழ் சிறந்த பாதுகாப்பு அம்சங்களை கொண்டி ருக்கும் என்று  உள்துறை அமைச்சருமான ஜாஹிட் தெரிவித்தார். 81,000 மலேசியர்களின் கைவசம் இருக்கும் (பழைய) கடப்பிதழ்களில் உள்ள பக்கங்கள் முழுமையாக முடிவடைய  இருப்பதாக அவர் மேலும் தெரிவித்தார்.

50 லட்சம்  கடப்பிதழ்களைத் தயாரிக்க குடிநுழைவுத் துறையினால் முடியும். 90,000 க்கும் குறைவான கடப்பிதழ்களே முழுமையாக உபயோகிக்கத் தக்க நிலையில் உள்ளன. அதே சமயம், குடிநுழைவுத் துறை, புதிய கடப்பிதழ்களை அறிமுகப்படுத்தும் என்று அவர் சொன்னார்.

Read More: Malaysia Nanban News Paper on 23.12.2017


டத்தோ மோகனின் மனைவியின் கார் தீவைப்பு!

வீட்டின் முன் நிறுத்தி வைக்கப்பட்டிருந்த டத்தோ வி.எஸ்.மோகன் மனைவியின் காருக்கு தீ வைத்து எரித்த சம் பவத்திற்கு அரசியல் காழ்ப்புணர்ச்சி காரணமாக இருக்குமென நம்பப்படுகிறது. நேற்று அதிகாலை 3.10 மணியளவில் ரந்தாவ், தாமான் குடியிருப்பில் இந்த தீ வைப்பு சம்பவத்தில் பஜோரோ கியா கார் முற்றாக எரிந்து சாம்பலானதாக போலீஸ் பேச்சாளர் கூறினார். பக்கத்து வீட்டுக்காரர் கார் தீப்பிடித்து எரிவதை கண்டு அதிர்ச்சி அடைந்து மோகன் குடும்பத்தாரை தட்டி எழுப்பி யுள்ளார். வெளியே வந்து பார்த்த போது கார் முற்றாக எரிந்து சேதமடைந்து விட்டது. காருக்கு தீ வைத்தது அர சியல் விரோதங்கள் காரணமாக இருக்கக் கூடும் என்றும் இந்த சம்பவம் குறித்து டத்தோ வி.எஸ்.மோகன் போலீ ஸில் புகார் செய்திருப்பதாக கூறப்பட்டது.


ரகசிய காதலன்

இல்லை, இல்லை என்று சொல்லிக்கொண்டே, காதல் வலையில் சிக்கி விட்டாராம், முத்தழகி. அந்த ரகசிய காதலன் மலையாள ஒளிப்பதிவாளர் என்று சிலரும், கர்நாடக தொழிலதிபர் என்று சிலரும் சொல்கிறார்கள். அனைத்தையும் இந்த காதில் வாங்கி அந்த காதில் விட்டுவிட்டு, காதலனுடன் ஜாலியாக சுற்றிக்கொண்டிருக்கிறாராம் நடிகை. அடுத்த ஆண்டு திருமணம் இருக்கும் என்கிறார்கள்.


பெங்காலான் உலு கம்போங் தாசேக் இல் செக்ஸ் அடிமை கொத்தடிமையாக வைத்திருந்த ஆடவர்!

செம்பனைத் தோட்டத்தில் வேலை செய்வதற்காக கொத்தடிமைகளாக சிறார்கள் முதல் பெரியவர்கள் வரை மொத்தம் 18 பேரை வைத்திருந்த விவகாரம் தொடர்பில் கைது செய்யப்பட்ட ஆடவரிடமிருந்து 23 வயது மதிக்கத்தக்க இந்திய இளம் பெண் மீட்கப்பட்டுள்ளார் என்று பேரா சிஐடி தலைவர் டத்தோ கான் தியான் தீ கூறினார். இந்த இளம் பெண் செக்ஸ் அடிமையாக நடத்தப்பட்டார் என்பது புலன் விசாரணையில் தெரிய வந்ததைத் தொடர்ந்து அந்த இளம் பெண்ணை மீட்டு அவருக்கு சுங்கைப்பட்டாணி மருத்துவமனையில் சிகிச்சை அளிக்கப்பட்டு வருகிறது என்று கூறினார். கடந்த சில தினங்களுக்கு முன்பு பெங்காலான் உலு கம்போங் தாசேக் எனுமிடத்தில் உள்ள செம்பனைத் தோட்டத்தில் ஐந்து சிறார்கள் உட்பட 18 பேரை கொத்தடிமைகளாக வைத்திருப்பது கண்டுபிடிக் கப்பட்டு மீட்கப்பட்டதோடு இதற்கு காரணமான இரண்டு இந்திய தம்பதியர்கள் கைது செய்யப்பட்டனர். இவ்விருவர் மீதான புலன் விசாரணை பூர்த்தியடைந்து விசாரணை அறிக்கை அட்டர்ணி ஜெனரல் அலுவலகத்திற்கு அனுப்பப்பட்டுள்ள நிலையில் அதன் முடிவுக்கு போலீஸ் காத்திருக்கும் சூழ்நிலையில் அவர்களை போலீஸ் ஜாமினில் விடுவிக்கப்பட்டது. கொத்தடிமை விவகாரத்தில் சிக்கிய 44 வயது ஆடவர், 23 வயது இளம் பெண் ஒருவரை செக்ஸ் அடிமையாக வைத்திருந்தது புலன் விசாரணையில் தெரிய வந்ததைத் தொடர்ந்து அவர் மீண்டும் கைது செய்யப்பட்டார் என்று கூறினார். செக்ஸ் அடிமையாக வைக்கப்பட்டிருந்த 23 வயது இந்திய இளம் பெண்ணை மீட்டுள்ள போலீசார், மருத்துவ பரிசோதனைக்கு உட்படுத்தப்பட்டுள்ளார். இச்சம்பவத்தில் 14 வயது சிறுமி ஒருவரும் மீட்கப்பட்டுள்ளார் என்று கூறினார்.


சென்னை ஐஐடி மாணவர் மீது கொலை வெறித்தாக்குதல்!

சென்னை ஐஐடியில் மாட்டிறைச்சி சாப்பிடும் திருவிழா நடத்த ஏற்பாடு செய்த மாணவர் சூரஜ்மீது கொலைவெறி தாக்குதல் நடத்தப்பட்டுள்ளது. கடந்த வெள்ளிக்கிழமை கால்நடை வர்த்தகத்துக்கான விதிமுறையில் மத்திய அரசு மாற்றம் கொண்டுவந்தது. அதன்படி இறைச்சி மற்றும் தோல் பொருள்கள் தயாரிப்புக்காக மாடு, கன்றுக் குட்டி, எருமை, ஒட்டகம் உள்ளிட்ட கால்நடைகளை விற்க மத்திய அரசு தடை விதித்துள்ளது. மேலும் இந்த உத்தரவு உடனடியாக அமலுக்கு வந்தது. மத்திய அரசின் இந்த நடவடிக்கையை எதிர்த்து நாடு முழுவதும் போராட்டங்கள் அதிகரித்து வருகின்றன. கேரளாவில் காங்கிரஸ் மற்றும் மார்க்சிஸ்ட் கம்யூனிஸ்ட் கட்சியினர் மாட்டிறைச்சித் திருவிழா நடத்தி தங்கள் எதிர்ப்பைத் தெரிவித்தனர். இந்நிலையில் சென்னை ஐ.ஐ.டி மாணவர்கள் கேரளாவில் நடைபெற்ற 'மாட்டிறைச்சித் திருவிழா' போன்று பல்கலைக்கழக வளாகத்தில் மாட்டிறைச்சி உண்ணும் திருவிழாவை நடத்தியுள்ளனர். சுமார் 80 மாணவர்கள் இணைந்து மாட்டிறைச்சித் திருவிழா நடத்தியுள்ளனர். இவர்கள் மாட்டிறைச்சி உணவு வகைகளை ஹோட்டலில் வாங்கிவந்து வளாகத்தின் உள்ளேயே இணைந்து சாப்பிட்டுள்ளனர். இந்நிலையில், மாட்டிறைச்சித் திருவிழாவுக்கு ஏற்பாடு செய்திருந்த மாணவர் சூரஜ் மீது கொலை வெறி தாக்குதல் நடத்தப்பட்டுள்ளது. அம்பேத்கர் ஆய்வு மையத்தைச் சேர்ந்தவர்கள் மாட்டிறைச்சி விழாவுக்கு ஏற்பாடு செய்திருந்தனர் என்று கூறப்படுகிறது. குறிப்பிட்ட சில அமைப்பைச் சேர்ந்தவர்கள், சுராஜை தாக்கியுள்ளதாகவும் முதற்கட்ட தகவல்கள் தெரிவிக்கின்றன.


3 ஆவது முறையாக தீச்சம்பவம்: இந்தியர்களுக்குச் சொந்தமான 8 வீடுகள் அழிந்தன

(ஆர். குணா) கோலாலம்பூர்,

கம்போங் பாண்டான் இந்தியன் செட்டில்மென்டில் நிகழ்ந்த பயங்கர தீ விபத்தில் 8 வீடுகள் முற்றாக அழிந்தன. மூன்றாவது முறையாக இவ்விடத்தில் தீ விபத்து நிகழ்வது அங்கு வாழும் மக்களிடையே பதற்றத்தை ஏற்படுத்தியுள்ளது.

Read More: Malaysia Nanban Tamil Daiuly on 18.6.2019


கோடிக்கணக்கில் லாபமீட்டும் தொலைத்தொடர்பு நிறுவனங்கள்.  மலேசியர்கள் வேடிக்கை பார்ப்பதா?

கோலாலம்பூர்,

இணையம் இல்லா வாழ்வு நரகமாக மாறிவருவதாக கூறும் நிலையில்  அரசாங்கமே ஒட்டுமொத்தமாக இணைய வசதிகளை கட்டுப்பாட்டுக்குள் வைத்து க்கொண்டுள்ளதால் தொலைத்தொடர்பு வசதிகளை ஏற்படுத்தி தரும் நிறுவனங்கள் கோடிக்கணக்கான வெள்ளி லாபத்தை சம்பாதித்து வருவதை மலே சியர்கள் எதுவுமே செய்ய முடியாமல் வேடிக்கை பார்த்துக்கொண்டு வருகின்றனர்.

Read More: Malasia Nanban Tamil Daily on 4.9.2018


தமிழ் சோறு போடுமா? தமிழ் நிச்சயம் சோறு போடும்.  எங்கள் பிள்ளைகளை தமிழ்ப்பள்ளிகளுக்கே அனுப்பி வாழ்க்கையில் உயரவைத்தோம்.

தமிழ் சோறு போடுமா எனக் கேட்கும் சமூகத்தினரிடையே தமிழ் மொழியின் மீதும் தமிழ்ப்பள்ளிகளின் மீதும் மாறாத நம்பிக்கைக் கொண்டிருக்கும் சிலரால் மட்டுமே இன்று வரை தமிழ்ப்பள்ளிகள் அடையாளத்தை இழக்காமல் நிலைத்திருக்கின்றன. இன்று வரையிலும் தமிழ்ப் பள்ளிகளில் தங்களது வாரிசுகளை பதிந்து வரும் அனைவருக்கும் சமூகத்தின் சார்பில் நன்றிகள் கூறப்பட வேண்டும்.

ஒவ்வொரு தமிழ்ப்பள்ளியும் சாதனை படைத்த ஆயிரக்கணக்கான மாணவர்களை உருவாக்கியுள்ளது. அந்த வரிசையில் சிலாங்கூர் மாநிலத்தின் மிகச் சிறந்த பள்ளிகளில் ஒன்றான காஜாங் தமிழ்ப்பள்ளி (SJKT Kajang) ஒரே குடும்பத்தைச் சார்ந்த நான்கு பிள்ளைகளையும் பட்டதாரிகளாக்கி பெற்றோர்களின் லட்சியக் கனவினை நனவாக்கியுள்ளது. ஐந்தாம் வகுப்பு வரை மட்டுமே கல்வி கற்றவரான விஜயன் ஆறுமுகம் தன் மனைவி நீலா கேசவன் துணையுடன் தன் நான்கு பிள்ளைகளையும் கல்வியில் வானுயர உயர்த்தி சாதனை படைத்துள்ளார்.

அரிய முயற்சியால் தனது தொழிலில் வெற்றி பெற்று உலக நாடுகள் பலவற்றிற்கும் பணி நிமித்தமாக  சென்றிருக்கும் விஜயன் ஆறுமுகம், தமிழ்மொழி உணர்வால் கொஞ்சமும் சந்தேகமில்லாமல் தன் பிள்ளைகளுக்குத் தமிழ்ப்பள்ளியில்  கல்வியைத் தொடங்கும் வாய்ப்பினை ஏற்படுத்தியதன் இனிய பலனை இங்கு அறுவடை செய்துள்ளார்.

குடும்பத்தில் மூத்தவர் லிங்கம் விஜயன். காஜாங் தமிழ்ப்பள்ளியின் சிறந்த மாணவராக தேர்வு பெற்று தனது உயர்கல்வியை சரவா சுவின்பர்ன் தொழில்நுட்ப பல்கலைக்கழகத்தில் மெக்கானிக்கல் பொறியியல் துறையில் பட்டம் பெற்று தற்போது சிங்கப்பூரில், நிறுவனம் ஒன்றில் பணியாற்றி வருகிறார்.இரண்டாமவர் தமிழரசன் விஜயன். காஜாங் தமிழ்ப்பள்ளியில் கல்வி கற்று நீலாய் பல்கலைக்கழகத்தில் கணக்கியல் பொருளாதாரத் துறையில் பட்டம் பெற்றுள்ளார்.

குடும்பத்தில் மூன்றாம் ஆண் வாரிசு பொன்ராஜ் விஐயன். காஜாங் தமிழ்ப்பள்ளியில் கல்வியைத் தொடங்கி உபகாரச் சம்பளத்தின் உதவியோடு லண்டன் பல்கலைக்கழகக் கல்லூரியின்  (University College of London) இயற்பியல் துறையில்  பட்டம் பெற்று  தனது முதுகலைக் கல்வியையும் உபகாரச் சம்பள உதவியுடன் ஜெர்மன் ஸ்டுட்கார்ட் பல்கலைக்கழகத்தில் (University Stuttgart of German) பயின்று வருகிறார்.

விஜயன் ஆறுமுகம் - நீலா கேசவன் தம்பதியரின் கடைக்குட்டி அரவிந்த் ராஜ் விஜயன். யூனிடென் பல்கலைக்கழகத்தில் கணினி மென்பொருள் பொறி யியல் துறையில் இளங்கலை பட்டப் படிப்பை மேற்கொண்டு வருகிறார். விஜயன் ஆறுமுகம் - நீலா கேசவன் தம்பதியர் கொண்டிருந்த தமிழ்ப்பள்ளி மீதி லான நம்பிக்கை ஒருபோதும் வீணாகாமல், அவர்களின் நான்கு செல்வங்களும் பெற்றிருக்கும் சிறப்பான  எதிர்காலம்  அனைவருக்கும் தமிழ்ப்பள்ளி களின் மீதிலான நம்பிக்கையை மேலும் வலுப்படுத்தும் என்றே நம்புவோம்.


புதையுண்ட அனுமார் நகரம் கண்டுபிடிப்பு

மத்திய அமெரிக்காவில் உள்ள அழகான நாடு ஹோண்டுராஸ். இந்நாடு பழங்காலத்தில் ஸ்பெயின் ஆதிக்கத்தில் இருந்தது. அப்போது கடற்கரை ஓரத்தில் இருந்த ஒரு நகரம்தான் குரங்கு நகரம். இது, வெள்ளை நகர் என்று அழைக்கப்பட்டதாகவும், குரங்கு கடவுள் ஆட்சி செய்ததாகவும், ஆராய்ச்சியாளர்கள் கருத்து தெரிவித்துள்ளனர். காலப்போக்கில் இந்த நகரம் மண்ணில் புதைந்துவிட்டது. அங்கு ஏராளமான செல்வ வளங்கள் இருந்ததாக நம்பப்படுகிறது. இதனால் புதையுண்ட நகரின் ரகசியங்களை கண்டுபிடிக்க ஆராய்ச்சியாளர்கள் முயன்று வருகின்றனர். ஹோண்டுராஸ் வனப்பகுதியில் புதைந்த இந்த நகரத்தின் சுவடுகள் சமீபத்தில் கண்டுபிடிக்கப்பட்டது. அமெரிக்காவைச் சேர்ந்த டக்ளர் பிரஸ்டன் என்பவர் தலைமையில் ஆராய்ச்சியாளர் ஸ்டீவ் எல்கின்ஸ், ஆவணப்படத் தயாரிப்பாளர் பில் பெனின்சன் உள்ளிட்டோர் அடங்கிய குழு அடர்ந்த வனப்பகுதியில் அதிநவீன கதிர்வீச்சு கேமரா மூலம் நகரத்தின் அனுமான வரைபடத்தை தயாரித்துள்ளனர். இந்த நகரமே புதையுண்டதாக கருதப்படும் குரங்கு கடவுள் நகரம் மற்றும் வெள்ளை நகரம் என்று கூறப்படுகிறது. இந்த நகரில் கிபி 1000-1500 ஆண்டு இடைப்பட்ட காலத்தில் மனிதர்கள் வசித்திருக்க கூடும் என சந்தேகிக்கப்படுகிறது. பின்னர் இந்த நகரம் 16ம் நூற்றாண்டில் கைவிடப்பட்டுள்ளது. அடர்ந்த காடுகள் மற்றும் மலைகள் காரணமாக இந்த நகரத்தை கண்டறிவதற்கு பல நூற்றாண்டுகள் ஆகியுள்ளது. சபிக்கப்பட்ட நகரம்: குரங்கு கடவுள் நகரம் புதையுண்டது தொடர்பாக பல்வேறு மாறுபட்ட கருத்துக்கள் கூறப்படுகிறது. இது சபிக்கப்பட்ட நகரம் என்றும், இங்கு வசித்த மக்களை இனந்தெரியாத நோய்கள் தாக்கியதாக ெசவி வழிச்செய்திகள் தெரிவிக்கின்றன. நோய் தாக்கியதால் ஏராளமான பொதுமக்கள் இறந்ததாகவும், அதனால் இந்த கிராமத்தில் வசிக்க பயந்து அங்கிருந்த மற்றவர்களும் வெளியேறியதாகவும் கதைகளும் உலா வருகின்றன. குரங்கு கடவுள் சபித்ததால் தான் இதுபோன்ற நிலை ஏற்பட்டதாகவும், இதனால் அந்த பகுதிக்கு செல்வதை சுற்றியுள்ள மக்களும் தவிர்த்து வந்துள்ளனர். யாருடைய தொடர்பும் இல்லாதுபோனதோடு, அங்கிருந்து மக்களும் வெளியேறியதால் காலப்போக்கில் அழிந்து இயற்கை காரணங்களால் மண்ணில் புதையுண்டதாகவும் ஒரு சாரார் கருத்து கூறியுள்ளனர். அஞ்சும் ஆராய்ச்சியாளர்கள்: டக்ளர் பிரஸ்டன் மற்றும் ஆராய்ச்சியாளர்கள் குழு புதையுண்ட வெள்ளை நகரத்துக்குள் மறைந்திருக்கும் மர்மங்களை கண்டுபிடிக்கும் வகையில் தங்களது ஆய்வு பயணத்தை தொடங்கினார்கள். ஆனால் சபிக்கப்பட்ட நகரத்துக்குள் சென்றால் ஆராய்ச்சியாளர்களுக்கு நோய் தாக்கக்கூடும் என்றும் அச்சுறுத்தப்பட்டனர். எனினும் ஆராய்ச்சியாளர்கள் குழு தங்களுடைய பயணத்தை தொடங்கியது. கொடிய பாம்புகளும், கடுமையான சூழல்களையும் கடந்து மழைக்காட்டினுள் பயணித்து கண்டுபிடிக்கப்பட்ட புதிய நகரை தேடிச்சென்றனர். ஹோண்டுராஸ் மற்றும் நிகாரகுவா எல்லைப்பகுதியில் இந்த நகரம் கண்டறியப்பட்டது. அந்த பகுதியில் பழங்காலத்தில் மனிதர்கள் வாழ்ந்தற்கான அடையாளங்கள், அங்கிருந்த புதையுண்ட பொருட்கள் மூலம் உறுதிசெய்யப்பட்டது. முதலில் ஆராய்ச்சியாளர்கள் பார்த்தது தரையில் ஜாகுவார் தலையுடைய சிற்பம் தான். மேலும் கலைப்பொருட்கள், மண்பாண்டங்கள், எலும்புகூடுகள் உள்ளிட்டவையும் அங்கு கண்டறியப்பட்டது. அங்குள்ள பாறைகளில் குரங்கு கடவுளின் உருவம் பொறிக்கப்பட்டுள்ளதையும் ஆராய்ச்சியாளர்கள் உறுதிபடுத்தியுள்ளனர். இந்நிலையில் அனைவரும் கூறியது போன்றதொரு நிலையை ஆராய்ச்சியாளர் குழு சந்திக்க நேர்ந்தது. தோலை தின்னும் ஒருவித கொடிய நோயால் குழுவில் சிலர் பாதிக்கப்பட்டனர். இது மண்ணுக்குள் ஊடுருவி செல்லும் ஒரு கொடிய விஷ வண்டு கடித்ததால் உருவானதாகும். இந்த நோயால் அவர்கள் உயிருருக்கு பாதிப்பு ஏற்படும் அபாயத்தை உணர்ந்த அவர்கள் உடனடியாக சிகிச்சை பெற முடிவு செய்தனர். இதனால் அக்குழுவில் விஷ கடியால் பாதிக்கப்பட்ட சிலர் மட்டும் தங்களது பயணத்தை தொடர முடியாமல் திரும்ப வேண்டிய கட்டாயம் ஏற்பட்டது. மற்றவர்கள் ஆய்வு பயணத்தை தொடங்கியுள்ளனர். இந்த ஆராய்ச்சி முடிவடைந்தால் அடர்ந்த காட்டுக்குள் யாருக்கும் தெரியாமல் புதையுண்டு கிடக்கும் குரங்கு நகரத்தில் மறைந்திருக்கும், மர்மங்கள் வெளியே தெரியவரும்.


கோஹ்லியை சீண்ட வேண்டாம்

இந்திய அணியுடனான டெஸ்ட் தொடரின்போது, ஆஸ்திரேலிய வீரர்கள் விராத் கோஹ்லியை சீண்டிப் பார்க்கக் கூடாது என்று முன்னாள் நட்சத்திர வீரர் மைக்கேல் ஹஸி எச்சரித்துள்ளார். இந்தியாவில் சுற்றுப்பயணம் மேற்கொள்ளும் ஆஸ்திரேலிய அணி, 4 போட்டிகள் கொண்ட டெஸ்ட் தொடரில் விளையாட உள்ளது. மிக வலுவான அணிகள் மோதும் இந்த தொடர் கிரிக்கெட் ரசிகர்களிடையே மிகுந்த எதிர்பார்ப்பை ஏற்படுத்தியுள்ளது. முதல் டெஸ்ட் போட்டி புனே, மகாராஷ்டிர கிரிக்கெட் சங்க ஸ்டேடியத்தில் பிப். 23ம் தேதி தொடங்கும் நிலையில், இத்தொடர் குறித்து ஆஸி. முன்னாள் பேட்ஸ்மேன் மைக்கேல் ஹஸி கூறியதாவது: இந்தியாவுக்கு எதிரான டெஸ்ட் தொடரில் ஆஸ்திரேலியாவின் நம்பர் 1 எதிரி என்றால் அது கேப்டன் விராத் கோஹ்லிதான். அவரை குறைந்த ரன்னில் அவுட்டாக்குவது மிக மிக முக்கியம். அதே சமயம் தேவையில்லாமல் அவரைக் கிண்டலடித்து சீண்டுவதை ஆஸி. வீரர்கள் தவிர்க்க வேண்டும். கோஹ்லி எப்போதுமே சவாலை விரும்புவார். ஆக்ரோஷம் தான் அவரது ஆயுதம். எனவே அவரை உசுப்பேற்றுவது ஆபத்தாகவே முடியும். சரியான வியூகம் அமைப்பதுடன், அதை களத்தில் துல்லியமாக அரங்கேற்றினால் மட்டுமே கோஹ்லி உள்ளிட்ட இந்திய பேட்ஸ்மேன்களை கட்டுப்படுத்தலாம். வெறும் வாய்ச்சவடாலை வைத்துக் கொண்டு இந்திய ஆடுகளங்களில் சாதிப்பது கடினம். இதனால் கவனம் சிதறுவதுடன், இயல்பான ஆட்டத்தை வெளிப்படுத்த முடியாமல் தடுமாற நேரிடும். வெறும் ஆக்ரோஷமோ, வார்த்தைப் போரோ கை கொடுக்காது. தொடர்ந்து சிறப்பான ஆட்டத்தை வெளிப்படுத்தும் அணியால் மட்டுமே வெற்றியை வசப்படுத்த முடியும் என்பதை கவனத்தில் கொள்ள வேண்டும். தற்சமயம் கோஹ்லி மிகச் சிறந்த பார்மில் உள்ளார். சொந்த மண்ணில், சூழ்நிலைக்கேற்ப செயல்படுவதில் வல்லவர். பொதுவாக அவர் சிறப்பாக விளையாடும்போது இந்திய அணி வெற்றி பெறுவதும் வழக்கம் என்பதை ஆஸி. வீரர்கள் நினைவில் கொள்ள வேண்டும். அதே போல கேப்டன் ஸ்டீவன் ஸ்மித், டேவிட் வார்னர் இருவரும் ஆஸ்திரேலிய அணிக்கு மிக முக்கியமானவர்கள். இவர்கள் ரன் குவித்தால் அடுத்து வரும் வீரர்களும் சிறப்பாக விளையாடுவார்கள். இல்லையேல் கடும் நெருக்கடி ஏற்படுவதை தவிர்க்க முடியாது. இவ்வாறு ஹஸி கூறியுள்ளார்


கண் அறுவைச் சிகிச்சைக்கு டத்தோ சுப்பிரமணியம் நிதியுதவி

கண் அறுவை சிகிச்சையை மேற்கொள்ள விருக்கும் குடும்ப மாது ஒருவருக்கு ம.இ.கா. பாகான் டத்தோ தொகுதி தலைவர் டத்தோ ஆர்.சுப்பிரமணியம் நிதியுதவியினை செய்தார். ஏழ்மை நிலையிலான அக்குடும்ப மாதின் நிலை அறிந்து சுப்பிரமணியம் கண் அறுவை சிகிச்சைக்காக நிதியுதவி வழங்கினார். அதே வேளையில் வறுமை நிலையான மற்றொரு குடும்பத்திற்கு பீனா உப்பாயாவின் உணவு பொட்டலத்தையும் அவர் வழங்கினார். பாகான் டத்தோ தொகுதிக்கு உட்பட்ட இந்தியர்களின் பிரச்சினைகளையும் தேவைகளையும் நன்முறையில் தீர்வு காண்பதில் தொகுதி ம.இ.கா. ஆக்கப்பூர்வமாய் செயல்படுவதாகவும் சுப்பிரமணியம் கூறினார்.


சவாலுக்கு, சவால்... என்ன செய்யப் போகிறார் அன்புமணி!!!

தென் சென்னை நாடாளுமன்ற அதிமுக வேட்பாளர் ஜெயவர்தனை ஆதரித்து நேற்று அன்புமணி ராமதாஸ் பிரச்சாரம் செய்தார்.

அப்போது திமுக தலைவர் ஸ்டாலின் மற்றும் உதயநிதியை காட்டமாக விமர்சித்தார். அவர் பேசுகையில், திமுக கூட்டணியில் நவீன தீண்டாமையை கடைபிடிக்கிறார் ஸ்டாலின், திமுகவினர் தனி நபர் விமர்சனங்களை மோசமாகச் செய்து வருகிறார்கள். ஸ்டாலின் தற்போது என்னைப் பற்றியும், எங்கள் நிறுவனர் ராமதாஸ் குறித்தும், முதல்வர் குறித்தும், பிரதமர் குறித்தும் மிக மோசமான, கொச்சையான வார்த்தைகளில் பேசி வருகிறார்.

ஸ்டாலின் மட்டுமல்ல, அவரது மகன் உதயநிதி ஸ்டாலினும், கீழ்த்தரமான அதாவது தெருப்பேச்சாளர் பேசுவது போன்று பேசுகிறார். நான் ஸ்டாலினுக்கு ஒரு சவால் விடுகிறேன். நீங்கள் மேடையைப் போடுங்கள், நான் வருகிறேன். நீங்கள் வாருங்கள் அல்லது உங்கள் மகன் உதயநிதி ஸ்டாலினை அனுப்புங்கள். நாம் தமிழ்நாட்டின் நலன், தமிழ்நாட்டின் திட்டங்களைப் பற்றி விவாதம் செய்யலாம். நீங்கள் என்னைப் பற்றி என்ன வேண்டுமானாலும் சொல்லுங்கள். நானும் பதில் சொல்கிறேன். நான் விவாதத்துக்குத் தயார், நீங்கள் தயாரா?'' என சவால் விட்டிருந்தார்.

தேர்தல் பிரச்சாரத்தில் இருந்த உதயநிதி ஸ்டாலினிடம்  இதுகுறித்து கேட்கப்பட்டது. அதற்கு பதிலளித்த அவர் இவ்வாறு தெரிவித்தார், நான் சவாலை ஏற்கிறேன். அன்புமணியே கூட்டத்தைப் போடட்டும், நானே வருகிறேன். முதலில் எட்டுவழிச்சாலை திட்டம் குறித்து விவாதிக்கலாம்.

என்ன செய்யப்போகிறார் அன்புமணி என்பதை பொறுத்திருந்து பார்ப்போம் என அரசியல் வட்டாரத்திலிருப்பவர்கள் கூறியுள்ளனர்.


தூய்மை இந்தியா திட்டத்தின் தூதுவராகவே ஸ்டாலின் ஆகலாம்: தமிழிசை அழைப்பு

தூய்மை இந்தியா திட்டத்தின் தூதுவராகவே மு.க.ஸ்டாலின் ஆகலாம். அதற்கும் நான் எங்களுடைய அழைப்பை தெரிவிக்கிறேன் என்று தமிழக பாஜக தலைவர் தமிழிசை சவுந்தரராஜன் தெரிவித்துள்ளார்.

சென்னை கோட்டூர்புரத்தில் நடைபெற்ற டெங்கு விழிப்புணர்வு மருத்துவ முகாமில் தமிழிசை சவுந்தரராஜன் கலந்துகொண்டு பொதுமக்களுக்கு நிலவேம்பு கசாயம் வழங்கினார்.

பின்னர், அவர் செய்தியாளர்களிடம் கூறுகையில், ''டெங்கு காய்ச்சலைக் கட்டுப்படுத்த தமிழக அரசு மாவட்டங்கள் தோறும் உடனடியாக நடவடிக்கை எடுக்க வேண்டும். பிரதமர் மோடியின் தூய்மை இந்தியா திட்டத்தை திமுக செயல் தலைவர் மு.க.ஸ்டாலின் பின்பற்றத் தொடங்கிவிட்டார். அந்த வகையில் நான் அவருக்கு எனது பாராட்டுகளை தெரிவித்துக் கொள்கிறேன்.

யாராக இருந்தாலும் சுத்தம் செய்யும் பணியில் ஈடுபட்டால் அவர்களுக்கு எங்களது பாராட்டுகளை தெரித்துக் கொள்கிறோம். தூய்மை இந்தியா திட்டத்தின் தூதுவராகவே மு.க.ஸ்டாலின் ஆகலாம். அதற்கும் நான் எங்களுடைய அழைப்பை தெரிவிக்கிறேன்'' என்றார்.


ஐ.எஸ். தீவிரவாதிகளின் வசிப்பிடங்கள் மீது அமெரிக்க விமானப் படை தாக்குதல்- 80 பேர் பலி

டமாஸ்கஸ்: சிரியா நாட்டில் அரசுப் படைகளுக்கு எதிராக ஆயுதப் போராட்டத்தில் ஈடுபட்டுவரும் ஐ.எஸ். தீவிரவாதிகளின் உறவினர்கள் வசிக்கும் இடங்கள் மீது அமெரிக்க விமானப் படை இன்று நடத்திய தாக்குதலில் 33 குழந்தைகள் உள்பட 80 பேர் கொல்லப்பட்டனர்.சிரியாவில் அதிபர் பஷர் அல் ஆசாத்துக்கு எதிரான ஆயுதப் போராட்டத்தில் ஈடுபட்டுவரும் ஜிஹாதி குழுவினர் நாட்டின் பல பகுதிகளை கையகப்படுத்தி, தங்களது ஆதிக்கத்தின்கீழ் வைத்து நிர்வகித்து வருகின்றனர். இதுதவிர, ஐ.எஸ். தீவிரவாதிகளும் சில பகுதிகளை கைப்பற்றி தங்களது கட்டுப்பாட்டுக்குள் வைத்துள்ளனர். இந்த குழுக்களையும் வேட்டையாட அமெ ரிக்க விமானப் படையின் துணையுடன் அந்நாட்டு முப்படைகளும் தீவிரமாக போரிட்டு வருகின்றன.இந்நிலையில், சிரியாவின் மயாடின் நகரில் உள்ள அரசு நகராட்சி கட்டிடத்தில் ஐ.எஸ். தீவிரவாதிகளின் உறவினர்கள் பலர் தஞ்சம் அடைந்து தங்கியுள்ளனர். இந்த கட்டிடத்தின் மீது அமெரிக்க விமா னப்படை மற்றும் சிரியா விமானங்கள் இன்று அதிகாலை குண்டுகளை வீசி ஆவேச தாக்குதல் நடத்தின. இந்த தாக்குதலில் 33 குழந்தைகள் உள்பட 80-க்கும் அதிகமானவர்கள் கொல்லப்பட்டதாக சிரியாவில் உள்நாட்டுப் போர் நிலவரங்களை கண்காணித்து வரும் மனித உரிமை அமைப்பு தெரிவித்துள்ளது.


ஜெயலலிதா விட்டுச் சென்ற ஒரே சோத்து ரூ. 5 லட்சம் கோடி கடன்தான்

திருவாடானை முதல்வராக இருந்த ஜெயலலிதா இந்த மாநிலத்திற்கு விட்டுச் சென்ற ஒரே சோத்து ரூ. 5 லட்சம் கோடி கடன்தான் என்று நாம் தமிழர் கட்சி தலைமை ஒருங்கி ணைப்பாளர் சீமான் கூறியுள்ளார். ராமநாதபுரம் மாவட்டம் திரு வாடானையில் நடந்த கட்சியின் கொள்கை விளக்கப் பொதுக் கூட்டத்தில் சீமான் கலந்து கொண்டு பேசினார். அப்போது அதி முகவை கடுமையாக விமர்சித்துப் பேசினார். ஜெயலலிதா தமிழகத்திற்கு வெறும் கடனைத்தான் விட்டுச் சென்றுள்ளார் என்று அவர் சாடினார். தமிழனை ஆட்சி செய்ய வையுங்கள் ஒட்டு மொத்த தமிழர்களும் சேர்ந்து ஒரு தமிழனை ஆட்சி செய்ய வைக்கமுடியும். யார் வேண்டுமானாலும் இந்த நிலத்தில் வாழலாம். ஆனால் இந்த நிலத்தை தமிழன் தான் ஆள முடியும். அரசியல் படியுங்கள் தமிழகத்தில் தனிமனித அபிமானிகளை ஒழிக்க வேண்டும். தமிழக இளைஞர்கள் அரசியல் படிக்க வேண்டும். கடந்த எட்டு ஆண்டுகளாக கத்தினேன். ஆனால் பணம் வாங்கிக்கொண்டு தான் தமிழக மக்கள் ஓட்டுப் போட்டீர்கள். அரசியல் என்பது வாழ்வியல். அரசியல் வேண்டாம் என நீங்கள் விலகி நின்றால் நாம் யாரை வெறுக்கிறோமோ அவர் தலைமையிலான ஆட்சியின்கீழ் தான் வாழவேண்டி வரும். வளமெல்லாம் அழிகிறது. நம் வளங்களை அழித்து வருவதை பற்றி யாரும் கவலைப்படவில்லை. அரசு போக்குவரத்து துறையில் ரூ.44,000 கோடி கடன். மின் துறையில் பல ஆயிரம் கோடி நஷ் டம். மறைந்த முன்னாள் முதல்- அமைச்சர் ஜெயலலிதா தமிழகத் தில் ரூ.5 லட்சம் கோடி கடன் சுமையை விட்டு சென்றுள்ளார். மிகப்பெரிய கனவுகளோடு நாம் தமிழர் கட்சி தமிழக மக்களுக்காக போராடி வருகிறது. நாம் தமிழரின் கனவு நாம் தமிழர் கட்சியின் தத்துவங்களை வைத்து ஒருநாள் ஆட்சியை நடத் துவார்கள். தமிழனும் தமிழும் 50,000 ஆண்டுகளுக்கு மூத்தவர் கள் என உலக அறிஞர்களும், நம் முன்னோர்களும் சோல்லி சென் றுள்ளனர். தமிழ்நாட்டை சாதி யால் ஆளமுடியாது என்றார் சீமான்


ஐபிஎல் கிரிக்கெட் சூதாட்டத்தில் தொடர்பு இருப்பதாக சல்மான் கான் தம்பி ஒப்புதல்

மும்பை

ஐபிஎல் 11வது சீசன் நடந்து முடிந்துள்ளது. மூன்றாவது முறையாக சென்னை அணி கோப்பையை வென்றது. இந்நிலையில், கடந்த ஆண்டு நடந்த 10வது சீசனின்போது, சூதாட்டம் நடந்தது தெரியவந்ததை அடுத்து, அதுதொடர்பாக தீவிர விசாரணை நடத்தி போலீசார் சிலரை கைது செய்தனர்.

கடந்த மாதம் ஜலான் என்பவரை கைது செய்தனர். இவர் தான் இந்த சூதாட்ட கும்பலில்  முக்கியமானவர். அவரிடம் நடத்தப்பட்ட விசாரணையில், ரூ.100 கோடிக்கு மேல் சூதாட்டம் நடந்திருப்பதும் வெளிநாடுகளில் உள்ள பலருக்கும் இதில் தொடர்பு இருப்பதும் தெரியவந்தது.

மேலும் ஜலானிடம் நடத்தப்பட்ட விசாரணையில், நடிகர் அர்பாஸ் கானுக்கும் இதில் தொடர்பு இருப்பது தெரியவந்தது. நடிகரும் இயக்குநருமான அர்பாஸ் கான், பாலிவுட் முன்னணி நடிகரான சல்மானின் கானின் தம்பி ஆவார். அர்பாஸ் கானுக்கும் இந்த சூதாட்டத்தில் தொடர்பு இருப்பதாக ஜலான் கூறியதை அடுத்து, இதுதொடர்பான விசாரணைக்கு நேரில் ஆஜராகுமாறு அர்பாஸ் கானுக்கு தானே போலீஸார் சம்மன் அனுப்பி இருந்தனர்.

இதை தொடர்ந்து இன்று அர்பாஸ் கான்  தானே போலீசில் ஆஜரானார். அப்போது நடிகர் அர்பாஸ் கான் ஐபிஎல் சூதாட்டத்தில் ஈடுபட்டதை ஒப்பு கொண்டார் மேலும். ஜலானுடன் 5 வருடமாக தொடர்பு இருப்பதாக கூறி உள்ளார்.


அபு சயாப் பயங்கரவாதக் கும்பலுடன் தொடர்புடைய 7  ஆடவர்கள்  கைது

அபு சயாப் பயங்கரவாதக் கும்பலுடன் தொடர்புடையவர்கள் என சந்தேகிக்கப்படும் 7 பிலிப் பைன்ஸ் ஆடவர்களை போலீசார் கைது செய்தனர்.

சுதந்திர தினத்தின் போதும் சீ கேம்ஸ் முடிவு விழாவின் போதும் அபு சயாப் கும்பல், மலேசியாவில் தாக்குதலை நடத்தத் திட்டமிட்டிருந்ததாக கூறப்பட்டது. இதையடுத்து இந்த சந்தேகப் பேர்வழிகளைத் தீவிரமாக கண்காணித்து வந்த காவல் துறை யினர்  செப்டம்பர் 14ஆம் தேதி யன்று இவர்களை கைது செய்த தாக  போலீஸ் படைத் தலைவர் டான்ஸ்ரீ முகமட் ஃபுசி ஹருண் கூறினார்.

அந்த எழுவரும் 22 வயதிலி ருந்து 38 வயதிற்கு உட்பட்டவர்கள். அவர்கள் கோலாலம்பூர் மற்றும் சிலாங்கூரில் உள்ள தனியார் தொழிற்சாலைகளில் பாதுகாவலர்களாக பணிபுரிந்து வந்துள்ளனர்.

Read More: MALAYSIA NANBAN NEWS PAPER ON 22.9.2017


மஇகா வேட்பாளர்களை முடிவு செய்யும் அதிகாரம் கைாழுவும் மஇகா.

நாட்டின் 14-ஆவது பொதுத்தேர்தலில் ம.இ.கா. சார்பில் போட்டியிடக்கூடிய வேட்பாளர்களை அம்னோ தேர்வுசெய்யும் அளவிற்கு அதன் கைப்பா வையாக மஇகா மாறிவிடுமோ என்ற அச்சம் மூத்தத் தலைவர்கள் மத்தியில் தற்போது கவலையை ஏற்படுத்தியுள்ளது.

71 வயது நிரம்பிய மூத்த அரசியல் கட்சிகளில் ஒன்றாக இந்நாட்டு இந்தியர்களை பிரதிநிதித்து வரும் மஇகா, கடந்த காலங்களைப் போல் பொதுத் தேர்தலில் போட்டியிடக்கூடிய தனது வேட்பாளர்களை தேர்வு செய்யும் அதிகாரத்தை இழக்கும் நிலையில் உள்ளதா? என்பது அண்மைய காலமாக நடந்து வரும் சில சம்பவங்கள் அத்தகைய அச்சத்தை ஏற்படுத்துவதாக மூத்தத் தலைவர்கள் கூறுகின்றனர்.

அம்னோவின் ஆதரவு இருந்தால் போதும்,  தேர்தலில் தாங்கள் போட்டியிடுவதற்குரிய வாய்ப்பு தானாக கிட்டிவிடும் என்ற நோக்கில் அம்னோ தொகுதித் தலைவர்களின் ஆதரவை பெறுவதிலும் அவர்களுக்கு மானியங்களை வாரிக்கொடுப்பதிலும் சில மஇகா தலைவர்கள் காட்டி வரும் அக்க றையும் ஆர்வ மும்  கவலையையும் அச்சத்தையும் ஏற்படுத்துவதாக அந்த மூத்த தலைவர்கள் கவலைத் தெரிவித்தனர்.

இந்திய சமுதாயத்திற்கு  பகிரப்பட வேண்டிய  மானியங்கள்,  அம்னோ தலைவர்களுக்கு செலவிடுவதிலும் அவர்களின் ஆசியை பெறுவதிலும் சில தலைவர்கள் அதிக முனைப்பு காட்டி வருகின்றனர். மஇகா சார்பில் இந்த வேட்பாளரை நிறுத்தினால் மட்டுமே வெற்றி பெற முடியும் என்ற  ஒரு தவ றான மாயையை தற்போது தொகுதி அம்னோ மாநாட்டில் தீர்மானம் வழி ஏற்படுத்தப்படுகிறது.

Read More: Malyasia Nanabn News Paper on 4.10.2017


அஸிலாவின் பரபரப்பு வாக்குமூலம்: உடனடி விசாரணையில் இறங்குக

அல்தான்துயா கொலையாளி அஸிலா ஹட்ரி வெளியிட்டுள்ள சத்தியப்பிரமாண வாக்குமூலம் தொடர்பாக புதிய விசாரணை நடத்தப்பட வேண்டுமென மலேசிய வழக்கறிஞர் மன்றமும் நேற்று கேட்டுக்கொண்டது.

அவர் வெளியிட்டுள்ள இந்த அதிரடியான குற்றச்சாட்டுக்கள் அதிர்ச்சியளிப்பது மட்டுமல்ல. அதில்

சம்பந்தப்பட்டுள்ளதாகக் கூறப்படுகின்றவர்களின் தகவல்களும் பேரதிர்ச்சியை ஏற்படுத்துகின்றன.

மேலும் இதில் மலேசிய நீதித்

துறையின் மீதான மதிப்பீடும் சம்பந்தப்பட்டிருப்பதால் உடனடியாக இந்த

விசாரணை தொடங்கபட வேண்டும் என அந்த மன்றத்தின் தலைவர் அப்துல் ஃபாரிட் அப்துல் காபூர்

கூறினார்.

இந்த சம்பவம் முழுவதிலும் நிறைய மர்மங்கள் இருப்பது போலத் தெரிகிறது.

பெரும்பாலும் ஒரு குற்றவியல் புலன் விசாரணைக்கு காலக்கெடு ஏதுமில்லை. இந்த விஷயத்தில் உண்மையும் நீதியும் நிலைநாட்டப்பட வேண்டும்.

இதில் இனியும் மூடிமறைப்பு வேலைகள் நடக்கக்கூடாது. ஆதாரங்களை மறைக்கின்ற சம்பவங்கள் நடக்கக் கூடாது

என்றார் அவர். இந்தக் கொடூரமான குற்றம் தொடர்பில் எல்லாத் தகவல்களும் தீர ஆராயப்பட வேண்டும்.

நீதிமன்றத்தில் அது சமர்ப்பிக்கப்பட வேண்டும். கேள்விகளும் சந்தேகங்களும் எழக்கூடாது. சந்தேகத்திற்கு இடமில்லாமல் இந்தக் கொலைக்குத் தகுந்த தீர்வு காண வேண்டும் என்று அவர் கூறினார்.


அடிப்படைச் சம்பளத்தை வெ.1,500 ஆக உயர்த்துங்கள்

புத்ராஜெயா,

வாழ்க்கைச் செலவினங்கள் உயர்வை கருத்தில் கொண்டு கடந்த 2012ஆம் ஆண்டு அரசாங்கம் அறிமுகப்படுத்திய குறைந்தபட்ச அடிப்படை சம்பளத்தை 1,500 வெள்ளியாக உயர்த்தும்படி வலியுறுத்தி மலேசிய சோசலிச கட்சி (பி.எஸ்.எம்) நேற்று புத்ராஜெயாவிலுள்ள மனிதவள அமைச்சில் மகஜரை வழங்கியது.

இந்த மகஜரை அக்கட்சியின் ஆட்சிக் குழு உறுப்பினர் எஸ். அருட்செல்வம் மனிதவள அமைச்சின் தேசிய சம்பள ஆலோசனை மன்றத்தில் வழங்கினார். தேசிய சம்பள ஆலோசனை மன்றத்தின் செயலாளர் டி. சண்முகத்தை சந்தித்து மகஜரை வழங்கியது சிறப்புக்குரியதாய் அமைந்ததாகவும் இது குறித்து ஆய்வை மேற்கொள்வதாக அவர் உறுதியளித்ததாகவும் அருட்செல்வம் கூறினார்.

அதோடு, அடுத்தாண்டு மே மாதத்தில் குறைந்தப்பட்ச அடிப்படை சம்பள உயர்வு குறித்து அறிவிப்பதற்கான வாய்ப்புகள் உள்ளதாக சண்முகம் கூறி யுள்ளார். இந்த மகஜரை தொடர்ந்து கூடிய விரைவில் தேசிய சம்பள ஆலோசனை மன்றத்தின் தொழில்நுட்ப பிரிவுடன் சந்திப்பு நடத்தப்படும் என அருட்செல்வம் சொன்னார்.

Read More: Malaysia Nanban News Paper on 30.11.2017


வேதியியலுக்கான நோபல் பரிசு: ஒரு ஜெர்மானியர், இரண்டு அமெரிக்கர்கள் தேர்வு

அமெரிக்காவைச் சேர்ந்த எரிக் பெட்ஸிக், வில்லியம் மோர்னெர், ஜெர்மனியைச் சேர்ந்த ஸ்டெஃபான் ஹெல் ஆகிய மூவருக்கும், வேதியியல் துறைக்கான நோபல் பரிசு வழங்கப்படுவதாக அறிவிக்கப்பட்டது.

நுண்ணோக்கிகளின் (மைக்ரோஸ்கோப்) துல்லியத்தை அதிகரித்து, உயிரணு ஆய்வுகளை அடுத்த கட்டத்துக்குக் இட்டுச் சென்ற சாதனைக்காக அவர்கள் மூவரும் நோபல் பரிசுக்குத் தேர்ந்தெடுக்கப்பட்டுள்ளதாகத் தேர்வாளர்கள் தெரிவித்தனர்.

நீண்டகாலமாக, நுண்ணோக்கிளால் 0.2 மைக்ரோ மீட்டர் அளவுக்குக் குறைவான பொருள்களை காண முடியாத நிலை இருந்து வந்தது.

இந்நிலையில், எரிக் பெட்ஸிக், வில்லியம் மோர்னெர், ஸ்டெஃபான் ஹெல் ஆகிய மூன்று விஞ்ஞானிகளும் மேம்படுத்திய ஒளிர்நுட்ப நுண்ணோக்கியல் (ஃபுளோரùஸன்ட் மைக்ரோஸ்கோப்பி) மூலம், உயிரணுக்களுக்குள் நிகழும் அணுத்துகள்களின் இயக்கங்களைக் கூட துல்லியமாக ஆய்வு செய்ய முடியும்.

இந்த மூவரும், உயிரணுக்களின் நுண்ணிய பகுதிகள் குறித்த தங்களது ஆராய்ச்சிகளுக்கு, இந்த நுண்ணோக்கியல் முறையைக் கையாண்டு வருகின்றனர்.

எரிக் பெட்ஸிக்

அமெரிக்காவின் வர்ஜீனியா மாகாணத்திலுள்ள ஹோவர்டு ஹியூகஸ் மருத்துவக் கழகத்தில் எரிக் பெட்ஸிக் பணியாற்றி வருகிறார். நியூயார்க்கிலுள்ள கார்னெல் பல்கலைக்கழகத்தில் 1988 ஆம் ஆண்டு முனைவர் பட்டம் பெற்றவர். இருக்கு வயது 54.


போராட்டக்களத்தில் அரசை மிரளவைத்த மருத்துவ மாணவர்கள்!

மதுரை மருத்துவக் கல்லூரி முதுகலை மருத்துவ மாணவர்கள் பல்வேறு கோரிக்கைகளை வலியுறுத்தி காலவரையற்ற வேலை நிறுத்தப் போராட்டத்தை ஆறாவது நாளாகத் தொடர்ந்து வருகின்றனர். ஒவ்வொரு நாளும் ஒவ்வொரு விதமாகத் தங்கள் போராட்டத்தை நடத்தி, அரசுக்கு உணர்த்தி வரும் மாணவர்கள் நேற்று மனிதச் சங்கிலி அமைத்து தங்களது எதிர்ப்பைத் தெரிவித்தனர். அந்த வகையில், இன்று தூக்கில் தொங்குவதுபோல் தங்கள் போராட்டத்தை நடத்தி வருகின்றனர்.

போராட்டம் குறித்து பேசிய மாணவர்கள், மருத்துவப் பணியில் உள்ள நடைமுறைகளைப் பின்பற்றாமல் தனியார் மருத்துவர்களுக்கு முக்கியத்துவம் கொடுத்து, முறைகேடாக நடந்த மருத்துவர் தேர்வை ரத்து செய்ய வேண்டும். முறைகேடாக நடத்தப்பட்ட நேர்முகக் கலந்தாய்வை ரத்து செய்ய வேண்டும். 69 சதவிகித இட ஒதுக்கீட்டு முறையைக் கடைப்பிடிக்க வேண்டும்’ என்றனர். மேலும், தங்கள் கோரிக்கைகளை நிறை வேற்றும்வரை காலவரையற்ற வேலைநிறுத்தப் போராட்டத்தைக் கைவிடப் போவதில்லை என்றும் கூறினர்.

இந்தப் போராட்டத்தில், மதுரை கோரிப்பாளையத்தில் உள்ள அரசு ராஜாஜி மருத்துவமனையிலிருந்து அண்ணா பேருந்து நிலையம் வரையில் கோஷங்கள் எழுப்பி ஊர்வலமாகச் சென்றவர்கள், நேற்று மனிதச் சங்கிலி அமைத்துப் போராட்டத்தில் ஈடுபட்டனர். இன்று தூக்கில் தொங்குவது போன்ற போராட்ட த்தில் ஈடுபட்டுள்ளனர். இந்த வேலைநிறுத்தப் போராட்டத்தில் 250-க்கும் அதிகமான மருத்துவ மாணவர்கள் ஈடுபட்டு வருகின்றனர்.


வீட்டில் வளர்த்த சிங்கம்  கடித்து வாலிபர் பலி!

பராகா,

வீட்டில் வளர்த்து வந்த சிங்கத்திற்கு உணவு வைப்பதற்காக கூண்டுக்குள் சென்ற மைக்கேல் பிராசெக்கை சிங்கம் கடித்து குதறியதில் சம்பவ இடத்தி லேயே அவர் பரிதாபமாக இறந்தார். ஐரோப்பிய நாடுகளில் ஒன்றான செக் குடியரசில், ஸ்லின் மாநிலத்தில் உள்ள ஸ்டிசோவ் கிராமத்தை சேர்ந்தவர் மைக்கேல் பிராசெக் (வயது 33). இவர், தன்னுடைய வீட்டில் கூண்டுகள் அமைத்து 9 வயதான ஆண் சிங்கம், 2 வயதான பெண் சிங்கத்தை வளர்த்து வந்தார்.

இனப்பெருக்கம் செய்ய வைக்கும் நோக்கில், சிங்கங்களை வளர்த்து வந்த அவர் அதற்கான முறையான உரிமங்கள் எதையும் பெறவில்லை என கூறப்ப டுகிறது. இதற்காக அந்த கிராம நிர்வாகம் அவருக்கு ஏற்கெனவே அபராதம் விதித்தது.கடந்த ஆண்டு ஜூன் மாதம், மைக்கேல் பிராசெக், தன்னுடைய பெண் சிங்கத்துடன் நடை பயிற்சிக்கு சென்றபோது, அந்த வழியாக சைக்கிளில் சென்ற நபரை சிங்கம் தாக்கியது. இது அங்கு பெரும் பிரச்சினையானது.

எனினும் செக் குடியரசின் சட்டப்படி, எந்த விலங்குகளையும் கட்டாயப்படுத்தி அப்புறப்படுத்தக்கூடாது என்பதால், அவை வேறு இடத்துக்கும் மாற்றப்பட வில்லை.வழக்கம் போல உணவு வைப்பதற்காக கடந்த செவ்வாய்க்கிழமை  கூண்டுக்குள் சென்ற மைக்கேல் பராசெக்கை, ஆண் சிங்கம் கடித்து குதறியது. இதில் அவர் சம்பவ இடத்திலேயே  இறந்தார். இதுகுறித்து தகவல் அறிந்து வந்த போலீசார் மைக்கேல் பிராசெக்கின் உடலை மீட்பதற்காக 2 சிங்கங்களையும் சுட்டுக் கொன்றனர்.


அரச மலேசிய விமானப்படையின் விமானம் விபத்து

குவாந்தான், அரச மலேசிய விமானப்படையின் (ஆர்எம்ஏஎப்) ஹாக் (W8) ரக பயிற்சி போர் விமானம் குவாந்தான் விமானப் படைத்தளத்திலிருந்து 51 கிலோ மீட்டர் தூரத்தில் விபத்துக்குள்ளானதில் அதிலிருந்த இரு வீரர்கள் மரணமுற்றனர். முன்னதாக அந்த விமானம் குவாந்தான் விமானப்படைத் தளத்திலிருந்து நேற்று காலை 11 மணிக்கு புறப்பட்டுச் சென்றது. அரை மணி நேரத்திற்குப் பிறகு அது அந்த விமானப் படைத்தளத்துடனான தொடர்பை இழந்தது. சம்பந்தப்பட்ட விமானத்தில் பிஏஇஎப்கை கார்டியன் ராடார் எச்சரிக்கையைப் பெறும் கருவி பொருத்தப்பட்டிருந்தது. இரு இருக்கைகள் கொண்ட இவ்வகை விமானம் 2013 ஓப்ஸ் டவ்லாட் டின் போது லாகாட் டத்துவில் வான் வழி தாக்குதலுக்கு பயன்படுத்தப்பட்டது. மேஜர் யாஸ்மி முகமட் யூசோப் (வயது 39), மேஜர் ஹஸ்ரி சஹாரி (வயது 31) ஆகியோரே அவ்விமானத்தில் பயணித்த வீரர்களாவர். அவர்களின் உடல் கள் நேற்று பிற்பகல் 2.30 மணிக்கு கண்டு பிடிக்கப்பட்டன. எனினும், விபத்துக்குள்ளான விமானம் இன்னும் கண்டு பிடிக்கப்படவில்லை. அவ்விமானம் குவாந்தானுக்கு வடக்கே பகாங்- திரெங்கானு எல்லையில் காணாமல் போயிருக்கலாம் என நம்பப்படுகிறது.


பக்காத்தான் ஆட்சியைப் பிடித்தால் 100 நாட்களுக்குள் ஜி.எஸ்.டி அகற்றப்படும்.

கோலாலம்பூர், வரும் பொதுத் தேர்தலில் பக்காத்தான் ஹராப்பான் எதிர்க்கட்சி கூட்டணி புத்ராஜெயாவைக் கைப்பற்றி ஆட்சி அமைக்குமேயானால் மக்களுக்கு பெரும் சுமையாக இருக்கக்கூடிய ஜி.எஸ்.டி.எனப்படும் பொருள் சேவை வரியை முற்றாக அகற்றி, மக்களின் சுமையைக் குறைப்போம் என்று பக்காத்தான் ஹராப்பான் தலைவர்கள் சூளுரைத்துள்ளனர். ஹராப்பான் கூட்டணியின் கூட்டறிக்கையை புதிதாக நியமிக்கப்பட்டுள்ள அதன் அவைத்தலைவர் துன் டாக்டர் மகாதீர் முகமட் நேற்று வாசித்தார். அத் திட்டத்தில் இடம்பெற்றுள்ளவற்றில் பொருள்கள் மற்றும் சேவைகள் வரி (ஜிஎஸ்டி) அமலாக்கம் ரத்துச் செய்யப்படுவதும் ஒன்றாகும். பெட்ரோல் விலையை நிலைப்படுத்துதல், மக்களின் சுமைகளைக் குறைக்கும் முயற்சிகளில் கவனம் செலுத்துதல், முக்கியமான அமைப்புகளை முழு மையாக சீர்திருத்துவதற்கான செயல்முறைகளைத் தொடங்குதல், ஊழலை வேர் அறுத்தல், 1எம்டிபி ஊழலை விசாரிக்க அரச விசாரணை ஆணையம் அமைத்தல், பெல்டா மறுசீரமைப்பு செய்தல் ஆகியவை தாங்கள் ஆட்சிக்கு வந்தால் மக்களுக்கு செய்யக்கூடிய நற்காரியங்கள் என்று அந்த கூட்டறிக் கையில் துன் டாக்டர் மகாதீர் தெரிவித்தர்ர். அத்துடன் பிரதமர் டத்தோஸ்ரீ நஜீப் துன் ரசாக்கின் அரசாங்கத்தைக் கவிழ்ப்பதும் அதன் ஈடுபாடுகளில் அடங்கும் என்றார் அவர். இந்த அறிவிப்பு வெள்ளிக் கிழமை நள்ளிரவுக்குப் பின்னர் பெட்டாலிங் ஜெயா பிகேஆர் தலைமையகத்தில் நடைபெற்ற ஒரு செய்தியாளர்கள் கூட்டத்தில் செய்யப்பட்டது. மேலும் பக்காத்தான் ஹராப்பான் மத்திய அரசாங்கத்தை தங்கள் கட்டுப்பாட்டிற்குள் கொண்டு வந்து ஆட்சியை வழிநடத்துவோமானால் ஆட்சி அமைக் கப்பட்ட ஒரு வாரத்தில் தற்போது சிறைத்தண்டனை அனுபவித்து வரும் பி.கே.ஆர். கட்சியின் ஆலோசகர் டத்தோஸ்ரீ அன்வார் இப்ராஹிமை விடுவிப் பதற்கான முயற்சியில் இறங்கும். குறிப்பாக அன்வாரை விடுவிக்கும் வகையில் நாட்டின் சட்டத்திட்டங்களுக்கு உட்பட்டு, மாமன்னரிடம் மன்னிப்புக் கேட்டு விண்ணப்பபிக்கும் என்று மகாதீர் தெரிவித்தார். இதன் வாயிலாக அவர் மீண்டும் தீவிர அரசியலில் ஈடுபடுவதற்கான சூழல் ஏற்படுத்தப்படும் என் றும் மகாதீர் தெரிவித்தார். பிரதமர் பதவிக்கு உச்ச வரம்பு குறித்தும் அக்கூட்டத்தில் விவாதிக்கப்பட்டது. ஹராப்பான் கூட்டணியின் பங்காளிக் கட்சிகளான ஜ.செ.க., பி.கே.ஆர், அமானா நெகாரா மற்றும் பார்டி பிரிபூமி பெர்சத்து மலேசியா ஆகியவை பிரதமர் பதவிக்கு இரண்டு தவணை உச்ச வரம்பை அமல்படுத்தும்.மக்களின் நலன்கள் மீது பாதிப்பை ஏற்படுத்தும் தற்போதைய அரசாங்கத்தின் சட்ட மீறல்கள் ரத்து செய்யப்படும் அல்லது திருத்தப்படும் என்று துன் டாக்டர் மகாதீர் கூறினார். அனைத்து அரசியல் கைதிகளையும் விடுதலை செய்து அவர்களுக்கு எதிரான குற்றச்சாட்டுகளை கைவிடவும் அவர்கள் ஒப்புக்கொண்டதோடு அதிகார துஷ்பிரயோகத்தைத் தடுப்பதற்கான சட்ட திருத்தம் செய்யப்படும் என்றும் கூறினார். ஹராப்பானின் சின்னம் மற்றும் அதன் கட்டமைப்பு ஆகியவை குறித்தும் நீண்டகால பேச்சுவார்த்தைக்குப் பின்னர் முடிவு செய்யப்பட்டது.


மலாய்க்காரர், சீனர்களுக்கு நிலம்!

ஒரு காலத்தில் இந்தியர்கள் அதிகமாக வாழ்ந்த நீண்ட நெடிய வரலாற்றைக்கொண்ட ரவாங் அருகில் உள்ள குண்டாங்கில் இந்தியர்கள் தங்களின் இருப் பிடத்தை தக்கவைத்துக் கொள்வதற்கு அடையாளமாக உரிமையுடன் கிடைக்க வேண்டிய நிலப்பட்டாவிற்காக பல ஆண்டு காலமாக போராடி வரும் அவலநிலை தற்போது உச்சக்கட்டத்தை எட்டியுள்ளது. கம்போங் பாரு குண்டாங்கில் 47 ஆண்டுகளாக வாழ்ந்து வரும் இந்திய மக்களுக்கான நிலப்பட்டா எங்கே என்று வட்டார இந்தியர் நடவடிக்கை குழுத் தலைவர் கணேசன் நேற்று கேள்வி எழுப்பினார்.ரவாங்கில் இருந்து 8 கிலோ மீட்டர் தூரத்தில் இருக்கும் கம்போங் பாரு குண்டாங் கிராமம் பல நூற்றாண்டுகள் வரலாற்றைக் கொண்டதாகும். ஆரம்பக்காலத்தில் இங்கு இந்தியர்கள், சீனர்கள், மலாய்க்காரர்கள் என அனைத்து இன மக்களும் ஒற்றுமையுடன் வாழ்ந்து வந்தனர்.இங்கு வாழ்ந்த மலாய்க்காரர்கள், சீனர்களுக்கு நிலம் ஒதுக்கி தரப்பட்டது.ஆனால் 47 ஆண்டுகளாக இங்கு வாழ்ந்து வரும் 100 இந்திய குடும்பங்களுக்கு மட்டும் இதுநாள் வரை நிலம் ஒதுக்கித் தரப்படவில்லை.இந்த நிலத்தை பெறுவதற்காக நாங்களும் பல ஆண்டுகளாக போராடி வருகிறோம். எங்கள் போராட்டங்கள் அனைத்தும் தோல்வியில் தான் முடிகிறது. இவ்வட்டாரத்தை சுற்றி 5 லட்சத்தில் இருந்து 10 லட்சம் வரை வீடுகளை கட்டி வருகின்றனர். இவ்வீடுகளை வாங்குவது என்பது எங்களுக்கு நினைத்துக் கூட பார்க்க முடியாத ஒரு விஷயமாகும்.இதன் அடிப்படையில் தான் எங்களுக்கென நிலங்களை ஒதுக்கி தந்தால் அதில் வீடுகளை கட்டிக் கொள்ள நாங் கள் தயாராக இருக்கிறோம். நிலத்தை பெருவதிலேயே எங்களுக்கு பல சிக்கல்கள் ஏற்பட்டுள்ள நிலையில் வீட்டை கட்டுவது என்பது கனவாகி விடுமோ என்ற அச்சம் எங்களுக்கு ஏற்பட்டு விட்டது. ஆகவே கம்போங் பாரு குண்டாங்கில் வாழ்ந்து வரும் இந்திய மக்கள் எதிர்நோக்கி வரும் இந்த நிலப்பட்டா பிரச்சினைக்கு மாநில அரசு உடனடியாக தீர்வு காண்பதற்கான நடவடிக்கைகளை மேற்கொள்ள வேண்டும் என்று கணேசன் கேட்டுக் கொண்டார். கம்போங் பாரு குண்டாங்கில் 40 ஆண்டுகளுக்கும் மேலாக வாழ்ந்து வருகிறேன். எப்படியாவது நிலப்பட்டா எங்களுக்கு கிடைத்து விடும் என்ற நம்பிக்கை எனக்கு இருந்தது. இன்று எனக்கு 70 வயதாகி விட்டது. இனியும் நிலப்பட்டாவிற்காக போராட என் மனதிலும், உடல் ரீதியிலும் தெம்பில்லை. ஆகவே சிலாங்கூர் மாநில அரசு உடனடியாக எங்களுக்கு உதவ முன்வர வேண்டும் என்று நாரயணசாமி மாரிமுத்து கூறினார். கணவர் இறந்து விட்ட நிலையில் இரண்டு பிள்ளை களை படிக்க வைத்து வருகிறேன். என்னால் 5 லட்சம் வெள்ளி வரையிலான வீட்டை வாங்க முடியாது. நிலப்பட்டா கிடைத்தால் அங்கு ஒரு வீட்டை கட்டிக் கொள்வேன். ஆனால் அந்நிலப்பட்டா இதுநாள் வரை எங்களுக்கு கிடைக்கவில்லை. நிலப்பட்டா கோரி கோம்பாக் நில அலுவலகத்தில் பல முறை கடிதம் வழங்கியுள்ளேன். அக்கடிதங்களுக்கு இதுநாள் வரை பதில் கிடைக்க வில்லை என்று தன லெட்சுமி ராஜகோபால் கூறினார். குண்டாங்கில் காலியாக கிடக்கும் இடத்தில் இக்குடும்பங்களுக்கு நிலப்பட்டா வழங்க வேண்டும் என்று கோம்பாக் நில அலுவலகத்தில் நடவடிக்கை குழு மனு வழங்கியுள்ளது. இரண்டு ஆண்டுகள் ஆகியும் அம்மனுவிற்கு எந்தவொரு நடவடிக்கையும் எடுக்கப்படவில்லை.ஆகவே கோம்பாக் நில அலுவல கமும், சிலாங்கூர் மாநில அரசும் எங்கள் பிரச்சினைக்கு உரிய நடவடிக்கைகளை எடுக்க வேண்டும் என்று கணேசன் கேட்டுக் கொண்டார்.


மேலிட உத்தரவா? நிர்மலாதேவியை பேசவிடாமல் தடுத்த போலீஸ்!

வழக்கு விசாரணைக்காக  பேராசிரியை நிர்மலாதேவி  ஸ்ரீவில்லிபுத்தூர் மகளிர் நீதிமன்றத்திற்கு இன்று அவர் அழைத்து வரப்பட்டார்.  இதையொட்டி வழக்கத்திற்கு மாறாக போலீசார் அதிக அளவில் குவிக்கப்பட்டிருந்தனர்.  செய்தியாளர்கள் யாரையும் நீதிமன்றத்தின் உள்ளே நுழையவிடாமல் போலீசார் தடுத்துவிட்டனர்.

அதுமட்டுமல்லாமல், வழக்கில் சம்பந்தப்பட்ட முருகன் வழக்கறிஞர் சுரேஷ் நெப்போலியன் இந்த வழக்கு விசயமாக முருகனிடம் பேச முற்பட்டபோது கூட, இன்ஸ்பெக்டர் பவுல் பேசக்கூடாது என்று தடுத்துவிட்டார். இத்தனை கெடுபிடிக்கும் காரணம் என்ன என்று போலீசிடம் கேட்டபோது, இது நீதி மன்றத்தின் உத்தரவு என்று தெரிவித்தனர்.

இது உண்மைதானா என்பதை தெரிந்துகொள்ள, வழக்கறிஞர் சுரேஷ் நெப்போலியன், மாஜிஸ்திரேட் சுமதி சாய்பிரியாவிடம் முறையிட்டார்.  இத்தனை கெடுபிடிக்கும் காரணம், நீதிமன்றமோ, தனது உத்தரவோ எதுவும் இல்லை என்று கூறினார்.

மேலும்,  ஏன் இத்தனை கெடுபிடி செய்கிறீர்கள் என்று போலீசாரிடம் கேட்டார்.  ஆனால், அதன் பின்னரும் போலீசார் அராஜகமாக செய்தியாளர்களை நிர்மலாதேவி அருகே சென்றுவிட முடியாதபடி செய்தனர். ’சென்றமுறை விசாரணைக்காக வந்த நிர்மலாதேவி நிருபர்களிடம் வாய்திறந்ததால் இந்த முறை  இத்தனை கெடுபிடி செய்கிறீர்கள். இது மேலிட உத்தரவா?’என்று செய்தியாளர்கள் எழுப்பிய கேள்விக்கு பதில் சொல்ல மறுத்தனர் போலீசார்.


முன்னாள் அமைச்சர் பரிதி இளம்வழுதி காலமானார்!!

தமிழக முன்னாள் அமைச்சர் பரிதி இளம்வழுதி காலமானார். அவருக்கு வயது 58. சர்க்கரை நோயால் பாதிக்க ப்பட்டு வந்த அவர் மாரடைப்பு காரணமாக சென்னையில் காலமானார். அவரது உடல் சென்னை பெசன்ட்  நகரில்  உள்ள அவரது வீட்டில் அஞ்சலிக்கு வைக்கப்பட்டுள்ளது.

தமிழக சட்டமன்ற உறுப்பினராக 6 முறை தேர்வான இவர், 1996-2001 காலகட்டத்தில் சட்டப்பேரவை துணைத்த லைவராக இருந்தார். திமுக ஆட்சியில் 2006 முதல் 2011 வரை செய்தி மற்றும் தகவல்துறை அமைச்சராகவும் இருந்துள்ளர்.  2013-ல் திமுகவுடன் ஏற்பட்ட மனக்கசப்பு காரணமாக அதிமுகவில் இணைந்தார்.


தடுப்புக் காவலில் தர்மேந்திரன் மரணம்: மனைவிக்கு வெ. 490 ஆயிரம் இழப்பீடு!

கடந்த 2013ஆம் ஆண்டு போலீஸ் தடுப்புக் காவலில் வைக்கப் பட்டிருந்தபோது தன் கணவர் என். தர்மேந்திரன் மரணமுற்ற சம்பவத்தை எதிர்த்து அவரின் மனைவி மேரி மரிய சூசை தொடுத்திருந்த வழக்கில் அவருக்கு 4 லட்சத்து 90 ஆயிரம் வெள்ளி இழப்பீடு வழங்க வேண்டும் என்று உயர்நீதிமன்றம் நேற்று உத்தரவிட்டது.

தன் கணவர் தாக்கப்பட்டது, போலீசாரின் அலட்சியம், அவரை தவறான முறையில் தடுத்து வைத்தது உட்பட கூட்டுச்சதி குறித்து தர்மேந்திரனின் மனைவி கடந்த 2016ஆம் ஆண்டு அரசாங்கம் மற்றும் போலீசாருக்கு எதிராக வழக்குத் தொடுத்திருந்தார்.

கொலை மற்றும் துப்பாக்கி வைத்திருந்தது காரணமாக தர்மேந்திரன் 10 நாட்களாகப் போலீஸ் தடுப்புக் காவலில் வைக்கப்பட்டிருந்தார். தர்மேந்திரன் மரணமுற்ற சம்பவம் தொடர்பான வழக்கில் 4 போலீஸ்காரர்கள் விடுதலை செய்யப்பட்டதை கடந்த ஆண்டு கூட்டரசு நீதிமன்றம் நிலைநிறுத்தியிருந்தது.

தன் கணவரைப் போலீஸ்காரர்கள் தாக்கப்பட்டதை மேரி நிரூபித்துள்ளதாக உயர்நீதிமன்ற நீதிபதி அகமட் ஜய்டி இப்ராஹிம் தமது தீர்ப்பில் கூறினார். இந்த தாக்குதலே தர்மேந்திரனின் மரணத்திற்கு வழிவகுத்தது என்பதையும் இவ்வழக்கை மூடிமறைக்க முயற்சிகள் மேற்கொள்ளப்பட் டிருந்ததையும் மேரி நிரூபித்ததாகவும் அவர் கூறினார்.

இதனிடையே, தர்மேந்திரனின் மனைவிக்கு நீதி கிடைத்ததில் தாம் மகிழ்ச்சி அடைவதாக மேரி சார்பில் வாதாடிய வழக்கறிஞர் என். சுரேந்திரன் தெரிவித்தார். இது ஒருபோதும் அவருக்கு பெரும் ஆறுதலாக இருக்க முடியாது  என்ற அவர், குறைந்தப்பட்சம் தர்மேந்திரனின் குடும்பத்தினருக்கு நீதி கிடைத்துள்ளது. அதோடு தர்மேந்திரன் கொலை குற்றச்சாட்டில் சம்பந்தப்பட்டவர்கள்  விடுவிக்கப்பட்டது  வெளிச்சத்திற்கு வந்துள்ளது.

அந்நால்வரும் விடுவிக்கப்பட்டதை  நீதியின் தோல்வி என்று அவர் விவரித்தார். இன்று நீதிமன்றத்தின் தீர்ப்பு ஒரு மோசமான தீர்ப்பு என்றும் சுரேந்திரன் கூறினார். உள்துறை அமைச்சரும் காவல்துறையும் இந்த தீர்ப்பை மதிப்பீடு செய்ய வேண்டும். அதோடு போலீஸ் அதிகாரிகளை தப்பிக்க அனுமதிக்கும் சட்டத்தில் ஏதோ  தவறு இருப்பது பற்றி அவர்கள் என்ன செய்யப் போகிறார்கள் என்பது குறித்தும் விளக்கம் தர வேண்டும்  என்று சுரேந்திரன் நீதிமன்றத்திற்கு வெளியே செய்தியாளர்களிடம் தெரிவித்தார்.

இந்தத் தீர்ப்பு போலீஸ் படை எவ்வாறு இயக்கப்படுகிறது என்பது உட்பட  அவர்களின் பொறுப்புடைமை குறித்தும் மிகுந்த கவலைகளை எழுப்பியுள்ளது என்றும்  அவர் கூறினார். இவ்விவகாரத்தை உள்துறை அமைச்சர் கவனத்தில் கொண்டு உடனடியாக தீர்வு நடவடிக்கைகளை மேற்கொள்வார் என்று தாம் நம்புவதாகவும் அவர் சொன்னார். 2016 ஆம் ஆண்டில் இச்சம்பவத்தை விசாரணை செய்த  அமலாக்க உயர்நெறி ஒருமைப்பாடு ஆணையம் (இ.ஏ.ஐ.சி) தர்மேந்திரன் இறப்பதற்கு முன்பு காவல்துறையினரால் சித்திரவதை செய்யப்பட்டுள் ளார் என்றும் கூறியிருந்தது.


தினகரன் கட்சி பணியாற்ற முதல்வர் அனுமதி தேவையில்லை

மதுரை அ.தி.மு.க.அம்மா அணி செய்தி தொடர்பாளர் நாஞ்சில் சம்பத் மதுரையில் நிருபர்களுக்கு அளித்த பேட்டியில் கூறியதாவது:- ஜெயலலிதா மறைவுக்கு பின்னர் கட்சியையும், ஆட்சியையும் திறம்பட வழி நடத்தியவர்கள் சசிகலாவும், தினகரனும்தான். எடப்பாடி பழனிச்சாமி தலைமையிலான அரசு நம் பிக்கை வாக்கெடுப்பில் வெற்றி பெறுவதற்கு முழுகாரணம் சசிகலா, தினகரன். இவர்களது உழைப்பை புறந்தள்ளிவிட்டு ஆட்சியையும், கட்சியையும் நடத்த முடியாது. டி.டி.வி.தினகரன் ஒரு வலிமைமிக்க தலைவராக திகழ்கிறார். அவரது தலைமையில்தான் அ.தி.மு.க. வெற்றிநடை போட முடியும். அவர் கட்சிப் பணி செய்வதற்கு முதல்-அமைச்சரின் அனுமதி வேண்டும் என்பதுபோல சில அமைச்சர்கள் கருத்து தெரிவித்துள்ளனர். அது கேலி கூத்தாகும். முதல்- அமைச் சர் அவரது உதவியாளருக்கு வேண்டுமானால் கட்டளையிடலாம். ஆனால் தினகரனுக்கு கட்டளையிடும் அதிகாரம் அவருக்கு இல்லை. ஒன்றரை கோடி தொண்டர்களின் ஆதரவுடன் தினகரன் இந்த இயக்கத்தை வலிவோடும், பொலி வோடும் நடத்துவார். இவ்வாறு அவர் கூறினார்.


பிரெக்சிட் விவகாரம்:  7 எம்.பி.க்கள் விலகல்

பிரெக்சிட் உள்ளிட்ட விவகாரங்களில் கட்சி தலைமை மீது அதிருப்தி அடைந்த தொழிலாளர் கட்சி எம்.பி.க்கள் 7 பேர் கட்சியில் இருந்து வெளியேறினர்.

ஐரோப்பிய கூட்டமைப்பில் இருந்து பிரிட்டன் விலகுவதற்கு (பிரெக்சிட்) மார்ச் 29ஆம் தேதி காலக்கெடு நிர்ணயிக்கப்பட்டுள்ளது. ஆனால், ஐரோப்பிய கூட்டமைப்பில் இருந்து இங்கிலாந்து முறைப்படி விலகுவதற்கான பிரெக்ஸிட்  நடவடிக்கையை அனைத்து தரப்பினரின் ஆதரவுடன்  பிரெக்ஸிட் நட வடிக்கையை அவர் வெற்றிகரமாக செய்து முடிப்பாரா என்பது கேள்விக்குறியாகவே உள்ளது.

ஏனென்றால் பிரெக்ஸிட்டுக்காக ஐரோப்பிய கூட்டமைப்புடன் தெரசா மே ஏற்படுத்திய ஒப்பந்தத்தை நிராகரித்த பிரிட்டன் நாடாளுமன்றம், ஒப்பந்தம் இல்லாமல் வெளியேறும் முடிவையும் புறக்கணித்தது. இதனால் ஐரோப்பிய கூட்டமைப்புடன் புதிய ஒப்பந்தத்தை ஏற்படுத்தியாக வேண்டிய நிலையில் தெரசா மே உள்ளார்.

இதற்கிடையே பிரெக்சிட் விவகாரத்தில் முக்கிய எதிர்க்கட்சியான தொழிலாளர் கட்சியைச் சேர்ந்த 7 எம்.பி.க்கள் நேற்று திடீரென கட்சியில் இருந்து வில கினர். பிரெக்சிட் விவகாரம், யூதர்களுக்கு எதிரான பாகுபாடு ஆகிய விவகாரங்களில் தொழிலாளர் கட்சி தலைவர் ஜெரிமி கார்பின் செயல்பாடுகளில் தங்களுக்கு உடன்பாடு இல்லை என்பதால் கட்சியில் இருந்து விலகுவதாகவும் இனி தனி அணியாக செயல்பட உள்ளதாகவும் தெரிவித்தனர். முக்கிய எம்.பி.க்கள் விலகியிருப்பது தொழிலாளர் கட்சிக்கு பின்னடைவை ஏற்படுத்தி உள்ளது.


முல்லைத்தீவில் புத்தாண்டை கறுப்பு தினமாக அறிவித்து போராட்டம்

இலங்கை படையினரிடம் உள்ள தங்களது நிலங்களை திரும்ப கையகப்படுத்துமாறு முல்லைத்தீவு பிரதேச மக்கள் முன்னெடுத்து வரும் போராட்டம் 55 நாட்களாக இன்றும் தொடர்கிறது. போராட்டத்தில் ஈடுபட்டுள் ளவர்கள் இன்று புத்தாண்டை கறுப்பு தினமாக அறிவித்தனர். மேலும் தமது போராட்டத்திற்கு தீர்வு கிடைக்கும் வரையில் போராட்டம் தொடரும் என தெரிவித்துள்ளனர். இந்த போராட்டத்தில் பாதிக்கப்பட்ட 138 குடும்பங்கள் ஈடுபட் டனர். இராணுவத் தலைமையகம் முன்பாக கூடாரம் அமைத்து போராட்டத்தில் ஈடுபடும் மக்களை அணுகிய இராணுவத்தினர் அவர்களுக்கு புத்தாண்டு வாழ்த்துக்களை கூறி கிண்டல் செய்தனர். எனினும் நாங்கள் புத்தாண்டை கொண்டாடும் மன நிலையில் இல்லை, எங்கள் சொந்த இடங்களுக்குச் செல் லும் நாளுக்காக காத்திருக்கிறோம், எங்கள் நிலங்களை விட்டு வெளியேறுங்கள் என மக்கள் உரத்துக் கூறினர்.


மகன் தற்கொலையா விரிவான விசாரணை தேவை-தந்தை கோரிக்கை

தன் மகன் எஸ்.பிரவின் மரணம் தொடர்பில் விரிவான விசாரணை தேவை. அதே வேளையில் தகவல் சாதனங்கள் தவறான தகவல்கள் வெளியி டுவதை தவிர்க்க வேண்டும் என்று வலியுறுத்தி அம்மாணவனின் தந்தை போலீசில் புகார் செய்துள்ளார். பிரவினின் தந்தை செல்வ ராஜூ நேற்று மாலை நீலாய் போலீஸ் நிலையத்தில் இது குறித்து புகார் செய்தார். வழக்கறிஞர் சா கீ சின், நீலாய் சட்டமன்ற உறுப்பினர் ஐ.அருள்குமார் ஆகியோர் தார்மீக ஆதரவு வழங்கும் வகையில் அவருடன் போலீஸ் நிலையம் சென்றிருந்தனர். தன் மகன் மரணம் தொடர்பில் தனிப்பட்ட கருத்துக்கள் சொல்வதை விடுத்து முறையான போலீஸ் விசாரணை நடத்தப்பட வேண்டும் என்று செல் வராஜூ தனது புகாரில் கூறியுள்ளார். தன் சக மாணவர்களால் வலுக்கட்டாயமாக வாயில் விஷம் ஊற்றப்பட்டதாக அம்மாணவன் போலீஸ் வாக்கு மூலத்தில் கூறியிருக்கிறான். கடந்த ஏப்ரல் 26-ஆம் தேதி இச்சம்பவம் நிகழ்ந்ததாகக் கூறப்படுகிறது. அம்மாணவன் கடந்த செவ்வாய்க்கிழமை சிரம்பான் துவாங்கு ஜாபார் மருத்துவமனையில் மரணமடைந்தான். இதனிடையே, பிரவின் தனக்கு ஏற்பட்ட காதல் தோல்வியின் காரணமாக விஷமருந்தி தற்கொலை செய்துகொண்டதாக போலீஸ் விசாரணையில் தெரி யவருவதாக நீலாய் போலீஸ் கூறியுள்ளது. இதனிடையே தனது சக மாணவர்களால் விஷம் கொடுக்கப்பட்டதாக வாக்குமூலம் கொடுத்துள்ள, மரண மடைந்த மாணவர் பிரவின் செல்வராஜூ (15) உண்மையில் காதல் தோல்வி காரணமாக தற்கொலை புரிந்து கொண்டிருக்கலாம் என்று போலீசாரின் பூர் வாங்க புலனாய்வுகள் காட்டுகின்றன. அச்சிறுவன் மீதிலான மருத்துவ அறிக்கையுடன், அவனது நெருங்கிய நண்பனுடனும் மற்ற சாட்சிகளையும் விசாரித்த தன் அடிப்படையில் இது தெரிய வருவதாக நீலாய் ஓசிபிடி சூப்ரிண்டெண்டன் ஜால்டினோ ஜாலுடின் நிருபர்களிடம் கூறினார். மரணமடைந்த மாணவன் சக பள்ளி மாணவி ஒருத்தியுடன் காதல் வயப்பட்டிருந்ததாகவும், அம்மாணவி அவனை நிராகரித்ததை தாங்கிக்கொள்ளாமல் அவன் விஷம் அருந்தியதாகவும் அவர் விவரித்தார். அம்மாணவி தனது காதலை ஏற்றுக்கொள்ளத் தவறினால் விஷம் அருந்தி தற்கொலை புரிந்துகொள்ளப்போவதாக அவன் ஏற்கெனவே தனது நண்பனிடம் கூறியிருக்கிறான்.கடந்த ஏப்ரல் 26-ஆம் தேதி மினரல் போத்தல் ஒன்றில் நீல நிறத்தினாலான திரவத்தை பிரவின் பள்ளிக்கூடத்திற்கு கொண்டு வந்ததை அவனது நெருங்கிய நண்பன் போலீசாரிடம் தெரிவித்தான். தனது பழைய பள்ளிக்கூடத்திற்கு வெளியே இருவரும் சந்தித்த போது தனது உயிரை மாய்த்துக்கொள்ளப்போவதாக அவன் தனது நண்பனிடம் கூறி யதாக ஜால்டினோ குறிப்பிட்டார்.அந்த நண்பன் எவ்வளவோ சொல்லியும் கேட்காமல் நீலாய் மைடின் பேரங்காடி பின்புறம் உள்ள ரப்பர் தோட்டத்திற்குச் சென்று, அங்குதான் அவன் விஷத்தை குடித்திருக்கிறான். கடந்த மார்ச் மாதம் முதல் பள்ளிக்குச் செல்வதை நிறுத்திக்கொண்ட எஸ்.பிரவின், கடந்த செவ்வாய்க்கிழமை இரவு துவாங்கு ஜாபார் மருத்து வமனையில் மரணமடைந்தான்.பசை நுகர்ந்ததற்காக சக மாணவர்களை கடிந்துகொண்ட காரணத்தினால் அவர்கள் ஆத்திரமடைந்து தன்னை மடக்கி ஏதோ திரவத்தை தன் வாய்க்குள் வலுக்கட்டாயமாக ஊற்றியதாக பிரவின் மரணப்படுக்கையில் இருந்த போது தன் தந்தையிடம் கூறியிருக்கிறார். தனது முன்னாள் பள்ளிக்கூடத்தில் பழைய நண்பர்களைச் சந்தித்தப் பிறகு வீடு திரும்பிக்கொண்டிருந்த போது இச்சம்பவம் நிகழ்ந்ததாகக் கூறப்படுகிறது.


தங்கள் பிள்ளைகளை தமிழ்ப்பள்ளியில் இணைத்து வாழ்க்கையில் உயரவைத்த தமிழ் உணர்வாளர் ந.பச்சைபாலன்-ரே.கமலாதேவி தம்பதியர்.

காஜாங்,

மொழியழிந்தால் இனம் அழியும் என்பதை வரலாறு சான்று பகரும் நிலையில், நாட்டில் உள்ள தமிழ்ப்பள்ளிகளே நம் இனத்தின் பாரம்பரியத்தைக் காத்து வருவதை யாராலும் மறுக்க முடியாது.தாய்மொழி நம் இனத்திற்கு அணி மட்டுமல்ல, மானம் காக்கும் ஆடையாகவும் கருதப்படுகிறது என்பதைத் தெளி வுறக் கூறுகின்றனர், ந.பச்சைபாலன் மற்றும் ரே.கமலாதேவி இணையர். நாடறிந்த இலக்கியப் படைப்பாளரும் தமிழ் ஆர்வலருமான இடைநிலைப்பள்ளி ஆசிரியர் ந.பச்சை

பாலன் எனப்படும் ந.பாலகிருஷ்ணன் தன்னுடைய 3 பிள்ளைகளுக்கும் தலைமுறை மாறாமல் தமிழ்ப்பள்ளியிலேயே படிக்கும் வாய்ப்பை  ஏற்படுத்தித் தந்ததன் பயனால், மூவருமே கல்வியில் மிகச் சிறந்த எல்லையைத் தொட்டுள்ளனர்.அவர்களின் மூத்த மகள் கனிமொழியாள் பாலகிருஷ்ணன் தன்னு டைய கல்விப் பயணத்தைக் காஜாங் தமிழ்ப்பள்ளியில் தொடங்கி மணிப்பால் பல்கலைக்கழகத்தில் (Manipal University) மருத்துவத்துறையில் பட்டம் பெற்றுள்ளார். தற்போது ந.கனிமொழியாள் செராஸ் பல்கலைக்கழக மருத்துவமனையில் பணிபுரிந்து வருகிறார்.

ந.பச்சைபாலன் - ரே.கமலாதேவி தம்பதியரின் இரண்டாவது மகன் தமிழினியன் பாலகிருஷ்ணன் காஜாங் தமிழ்ப்பள்ளியில் தொடக்கக் கல்வியை முடித்துவிட்டு இன்று பொறியியலாளராக உயர்ந்துள்ளார். தற்போது அவர் தலைநகரில் உள்ள கே.பிந்தார் நிறுவனத்தில் பணிபுரிந்து வருகிறார்.

தமிழ்மொழி மீதும் தமிழ் இலக்கியத்தின் மீதும் ஆழமான ஆற்றலைக் கொண்டிருக்கும் ஆசிரியர் ந.பாலகிருஷ்ணன்-ரே.கமலாதேவி தம்பதியரின் கடைக்குட்டியான பொன்முல்லை பாலகிருஷ்ணன் காஜாங் தமிழ்ப்பள்ளியில் ஆறாண்டு கால ஆரம்பக் கல்வியை முடித்துத் தற்போது அனைத்துலக மருத்துவப் பல்கலைக்கழகத்தில் பல்மருத்துவத் துறையில் நான்காமாண்டில் படித்து வருகிறார்.

நாடு தழுவிய நிலையில் உள்ள தமிழ்ப்பள்ளிகள் மாணவர்களுக்குப் பாடங்களை மட்டும் போதிக்காமல் மன வளர்ச்சிக்கும் சிந்தனை வளர்ச்சிக்கும் வித்திடும் களமாகவும் இருந்து வருவதை யாராலும் மறுக்க முடியாது. நம் இனத்தின் அரணாக விளங்கும் தமிழ்ப்பள்ளிகளில் தங்களின் கல்வியைத் தொடங்கும் மாணவர்களே நாளை நம் இனத்தின் மாண்பைக் காக்கும் காவலர்கள் என்பதை நன்குணர்ந்து அவர்களுக்குத் தமிழ்க்கல்வியை ஏற்படுத்திக் கொடுக்கும் சூழலை உருவாக்கித் தர வேண்டும்.


டிங்கில் தமிழ்ப்பள்ளியில்  ஆறு அடி உயரத்திற்கு வெள்ளம்! அடுத்த ஆண்டுக்கான புதிய பாடப்புத்தகங்கள் அழிந்தன!

டிங்கில், டிச. 24-

கடந்த வாரம் பெய்த அடை மழையின்போது ஏறக்குறைய ஒரு மணி நேரத்தில் இங்குள்ள டிங்கில் தமிழ்ப்பள்ளியில் ஆறு அடி உயரத்திற்கு வெள்ளம் ஏற்பட்டதில் பெருத்த சேதம் ஏற்பட்டுள்ளது. 290 மாணவர்களைக்கொண்ட இப்பள்ளியில் ஏற்பட்டிருந்த ஆறு அடி உயரத்திலான வெள்ளத்தினால் கீழ் தளத்தில் உள்ள பன்னிரண்டு வகுப்பறைகளில்  10 வகுப்பறைகள் மற்றும் இங்குள்ள இரண்டு பாலர் வகுப்புகள் யாவும் கடந்த ஐந்து நாட்களாக நீரில் பாதிக்கப்பட்டிருந்தன.

இது குறித்து விளக்கமளித்த டிங்கில் தமிழ்ப்பள்ளியின் தலைமையாசிரியர் புஸ்பா, இப்பள்ளியில் ஏற்பட்டிருந்த வெள்ளத்தின் காரணமாக வகுப்பறைகளில் வைக்கப்பட்டிருந்த பாடம் தொடர்பான புத்தகங்கள் உள்பட தளவாடப் பொருட்கள், மின்சாரப் பொருட்கள் யாவும் சேதமுற்றுள்ளதுடன் அறிவியல் கூடத்திலுள்ள பொருட்களுடன் பல ஆயிரம் வெள்ளி செலவிட்டு சீரமைக்கப்பட்டிருந்த இரு பாலர் பள்ளிகளில் இருந்த எல்லாப் பொருட்களும்  மீண்டும் பயன்படுத்த முடியாத அளவிற்கு முற்றாக  சேதமுற்றுள்ளதாக கூறினார்.

மூன்று வாரகால பள்ளி விடுமுறை முடிந்து அடுத்த மாதம் இரண்டு அல்லது மூன்றாம் தேதியன்று  மாணவர்கள் மீண்டும் பள்ளி திரும்புவதற்கு முன்பாக பள்ளியில் தற்போது ஏற்பட்டுள்ள மோசமான சூழ்நிலையினை மாற்றியமைப்பதற்கான நடவடிக்கைகள் யாவும் முடுக்கிவிடப்பட்டுள்ளதாக தெரிவித்த அவர் முதல் கட்டமாக வெள்ளத்தின் காரணமாக வகுப்பறைகளில் படிந்துள்ள  சேற்றுடன் கூடிய சகதிகளை வாரியெடுக்கும் பணி மேற்கொள்ளப்பட்டு வருகிறது. இந்நடவடிக்கைக்கு இப்பள்ளியின் பெற்றோர் ஆசிரியர் சங்கத்தினர், சிப்பாங் நகராண்மைக்கழக உறுப்பினர் சந்திரன் தலைமையிலான  குழுவினர், ம.இ.கா  புத்ரா பிரிவினர்,  சைபர் ஜெயா கார்டன் ரெசிடன்  குழுவினர், பெற்றோர்கள் என பலரும் நேற்று முன்தினம் தொடங்கி உதவி வருவதுடன் மேலும் பலர் எங்களுக்கு தன்னார்வ முறையில் உதவிட முன்வர உள்ளனர் என தெரிவித்தார்

இதனிடையே இப்பள்ளியில் ஏற்பட்டுள்ள சேத நிலவரம் குறித்து சிப்பாங் மாவட்ட கல்வி இலாகாவிற்கு தகவல் தெரிவிக்கப்பட்டதைத் தொடர்ந்து அதன் அதிகாரிகளும் இங்கு பார்வையிட்டு சென்றுள்ளதாக மேலும் குறிப்பிட்ட புஷ்பா  பள்ளி திறப்பதற்கு முன்பாக அடிப்படை தேவைக்குரிய பொருட்கள் யாவும்  கல்வி இலாகாவின் மூலமாக கிடைக்கும் என தாம் நம்புவதாக கூறினார்.


மலேசிய சாதனை புத்தகத்தில் இடம்பெற உள்ள ஹோம்மேட் மெலோடிஸ் இசை ஆல்பம்

கோலாலம்பூர் மலேசிய இசை வரலாற்றில் புதிய பரிணாமமாக ஆரஞ்சு ஃபாக்ஸ் ரெக்காட்ஸால் வெளியிடப்பட உள்ள ஹோம்மேட் மெலோடிஸ் இசை ஆல்பம் மலேசிய சாதனை புத்தகத்தில் இடம்பெற வைப்பதற்கான பணிகள் மேற்கொள்ளப்பட்டு வருவதாக இசையமைப்பாளர் ஜெய் தெரிவித்தார். இந்த ஹோம்மேட் மெலோடிஸ் இசை ஆல்பத்தில் ஒடிசியில் இசையமைப்பாளர் ஜெய் மற்றும் குரலிசைக் கலைஞர் பிரீத்தா பிரசாத் ஆகியோரிடம் நவீன இசை கற்று வரும் 66 மாணவர்கள் இடம்பெற்றுள்ளனர். இதில் உள்ள 19 பாடல்களை மாணவர்களே பல குழுக்களாக அமைத்துக்கொண்டு பாடல் வரிகளைச் சொந்தமாகவே எழுதி இசையமைத்து அவர்களே பாடியும் உள்ளனர் என்பதும் இந்திய இசை பயிற்சிப் பள்ளியில் இத்தகைய முயற்சியை மேற்கொள்வது இதுவே முதல் முறை என்பதும் இதில் சிறப்பு அம்சமாகும். கடந்த 8 மாதங்களாக இங்கு இசைப் பயிற்சியை மேற்கொண்டு வரும் மாணவர்களுக்குப் பாடல்களை எழுதுவது, இசையமைப்பது, பாடுவது தொடர்பான நடவடிக்கைகள் வழங்கப்படும். இதில் மாணவர்கள் தயாரிக்கும் பாடல்கள் காலப் போக்கில் கிடப்பிலேயே இருந்து விடுகின்றன. இந்த நிலை மாற வேண்டியும் மாணவர்களுக்குத் தூண்டுதலை வழங்க வேண்டியும் அவர்களின் பாடல்கள் அனைத்தையும் ஒருங்கிணைத்து ஆல்பமாக வெளியிடவும் இந்த முயற்சி மேற்கொள்ளப்படுகிறது என ஜெய் குறிப்பிட்டார். இந்த ஆல்பம் வரும் மே 27ஆம் தேதி சனிக்கிழமை பெட்டாலிங் ஜெயாவில் உள்ள பிஜே லைப் ஆர்ட்ஸ் மையத்தில் பிற்பகல் 3 மணியிலிருந்து மாலை 6 மணி வரையில் நடைபெற உள்ளது. நுழைவு இலவசம் என்பதால் பொதுமக்கள் அனைவரும் இந்நிகழ்வில் கலந்துகொண்டு புது கலைஞர்களாகிய மாணவர்களின் முயற்சிக்கு ஆதரவளிக்குமாறும் அவர் கேட்டுக்கொண்டார். ஏனென்றால், இந்த இசை ஆல்பம் மாணவர்களின் படைப்பாக்கத்தில் மலரும் முதல் பாடல் தொகுப்பாகும். இன்றைய காலக் கட்டத்தில் இசை ஆல்பம் வெளியிடப்படுவது மிகவும் அபூர்வமாகி விட்டது. அந்தக் குறையை நிறைவு செய்யும் வகையிலும் இந்த ஆல்பம் பொதுமக்களின் முன்னிலையில் வெளியீடு செய்யப்படுகிறது. இசை ஆல்பத்தை நிகழ்வன்று பொதுமக்கள் வாங்கிக் கொள்ளலாம். இதனிடையே, அதிக இசையமைப்பாளர்கள் இணைந்து ஓர் ஆல்பத்தை வெளியிடும் பிரிவில் மலேசிய சாதனை புத்தகத்தில் இம்முயற்சியை இடம்பெறுவதற்கான பணி மேற்கொள்ளப்பட்டு வருவதாகவும் அவர் தெரிவித்தார்.


துப்பறியும் நடிகை

தெலுங்கு ஒளிப்பதிவாளருடனும், பிறகு அங்குள்ள இயக்குனருடனும் இணைத்து கிசுகிசுக்கப்பட்ட அசின் சாயல் நடிகை, தன்னைப் பற்றி வதந்திகள்

பரப்புவது யார் என்று துப்பறியும் பணியில் ஈடுபட்டுள்ளாராம். இந்த விஷயத்தில் சக நடிகைகளின் பங்களிப்பு இருக்குமோ என்ற குழப்பத்திலும் தவிக்கிறாராம்.


இந்தியர்களின் வீடுகள் பறிப்பு விவகாரத்தில் ஜெயக்குமாரின் மௌனம் ஏன்?

தேசிய நில நிதி கூட்டுறவுக்கழகம் ஒரு நல்ல நோக்கத்திற்காக குறைந்த விலையில் டத்தோஸ்ரீ சாமிவேலுவிடம் விற்பனை செய்த 101 ஏக்கர் நிலத்தில் தோட்டப்பாட்டாளி களுக்கு வீடு கட்டிக்கொடுக்காமல் ஏப்பம் விடப்பட்ட விவகாரத்தில் சுங்கை சிப்புட் நாடாளுமன்ற உறுப்பினர் என்ற முறையில் பி.எஸ்.எம். கட்சியைச் சேர்ந்த டாக்டர் ஜெயக்குமார் இதுவரையில் வாயைத் திறக்காதது ஏன் என்ற கேள்வி எழுந்துள்ளது. சுங்கை சிப்புட்டைச் சேர்ந்த மூன்று தோட்டங்களில் உள்ள மக்களுக்கும் தேசிய நில நிதி கூட்டுறவுச்சங்கத்தைச் சேர்ந்த உறுப்பினர்களுக்கும் டோவன்பி தோட்டத்தில் பெரிய வீடமைப்புத்திட்டத்தை ஏற்படுத்தப் போவதாக கூறி, ஏக்கருக்கு வெ. 68 ஆயிரம் வெள்ளி விலை போக வேண்டிய நிலத்தை அடிமட்ட விலைக்கு ஏக்கருக்கு வெ. 11,280 வீதம் தேசிய நில நிதி கூட்டுறவு சங்கத்திடமிருந்து 101 ஏக்கர் நிலத்தை கடந்த 2005 ஆம் ஆண்டு வாங்கிய டத்தோஸ்ரீ சாமிவேலு 11 ஆண்டுகள் கடந்தும் இதுவரையில் அந்த வீடமைப்புத்திட்டத்திற்காக ஒரு செங்கலைகூட நகர்த்தவில்லை. இந்நிலையில் அந்த 101 ஏக்கர் நிலமும் சரிக்காட் ரத்தோஸ் சஞ்சோங் சென்.பெர்ஹாட் நிறுவனத்திற்கு (Syarikat Ratus Sanjung Sdn. Bhd) (No.Pendaftaran: 341300-D) விற்பனை செய்யப்பட்டு, அந்த நிறுவனத்திற்கு சொந்தக்காரராக எண்.52பி, பெர்சியாரான் கிரின் ஹில், ஈப்போ என்ற முக வரியில் உள்ள ஹூயின் பெங் ஃபாட் (Huen Peng Fatt) என்ற ஒரு சீனர் இருந்து வருகிறார் என்பது மலேசிய ஊழல் தடுப்பு ஆணையத்தில் செய்யப் பட்டுள்ள ஒரு புகாரின் வழி அம்பலமாகியுள்ளது. இந்த நில கொள்முதலில் முன்னாள் சுங்கை சிப்புட் நாடாளுமன்ற உறுப்பினர் என்ற முறையில் டத்தோஸ்ரீ சாமிவேலு பெரும் முறைகேட்டை புரிந் துள்ளார் என்றும் அந்த நிலம் சுங்கை சிப்புட்டைச் சேர்ந்த டோவன்பி தோட்டம், சுங்கை குருடா தோட்டம் மற்றும் சுங்கை சிப்புட் தோட்டம் ஆகிய 3 தோட்டங்களை சேர்ந்த தேசிய நில நிதி கூட்டுறவுச்சங்க உறுப்பினர்களுக்கு சேர வேண்டிய நிலம் என்றும் அந்த நிலத்தில் பாட்டாளி மக்களுக்கு வீடு கட்டிக்கொடுக்காமல் அதனை டத்தோஸ்ரீ ஒரு சீனரான Huen Peng Fatt என்பவருக்கு தாரை வார்த்துக்கொடுத்துள்ளார் என்றும் கூறி சாமிவேலுக்கு எதிராக சுங்கை சிப்புட்டைச் சேர்ந்த லோகாநாதன் த/பெ மாணிக்கம் என்பவர் மலேசிய ஊழல் தடுப்பு ஆணையத்தில் புகார் செய்துள்ளார். 11 ஆண்டுகளுக்கு முன்பு நிகழ்ந்த இந்த நில கொள்முதல் விவகாரம் தற்போது ஊழல் தடுப்பு ஆணையத்தின் கடும் விசாரணைக்கு இலக்காகியிருக்கும் வேளையில் கடந்த 2008 ஆம் ஆண்டு முதல் தொகுதி நாடாளுமன்ற உறுப்பினராக இருந்து வரும் எதிர்க்கட்சியைச் சேர்ந்த டாக்டர் ஜெயக்குமார் இது வரையில் என்ன நடவடிக்கை எடுத்துள்ளார் என்ற கேள்வியை தொகுதி மக்கள் எழுப்பியுள்ளனர். சுங்கை சிப்புட்டை பிறப்பிடமாக கொண்ட தனிமனிதர் லோகநாதன் த/பெ மாணிக்கம் காட்டி வரும் அக்கறையிலும் ஆர்வத்திலும் ஒரு துளியளவுகூட ஜெயக்குமார் இதுவரையில் காட்டவில்லை. அப்படியென்றால் 101 ஏக்கர் நிலத்தை பாட்டாளிகளின் பெயரைச் சொல்லி தனக்கு வேண்டிய சீனரின் பெயரில் பதிவு செய்து கொண்ட சாமிவேலுவுக்கும், அவரை குறைகூறி, தேர்தலில் தோற்கடித்த ஜெயக்குமாருக்கும் என்ன வித்தியாசம் என்று கேள்வி எழுப்பியுள்ளனர். 2008 ஆம் ஆண்டு பொதுத் தேர்தலில் சுங்கை சிப்புட் நாடாளுமன்றத் தொகுதியில் டத்தோஸ்ரீ சாமிவேலுவின் 34 ஆண்டு கால சரித்திரத்தையே ஒரு முடிவுக்கு கொண்டு வந்து, அவரின் அரசியல் வாழ்வையே அஸ்தமனமாக்கி, நாட்டையே அதிர்ச்சி அடையச் செய்த ஜெயக்குமார், அந்த தேர்தலில் சாமிவேலுவை தோற்கடிப்பதில் காட்டிய வேகத்தையும் விறுவிறுப்பையும் மூன்று தோட்டங்களைச் சேர்ந்த பாட்டாளிகளின் விவகாரத்தில் காட்டாதது ஏன் என்று அவர்கள் கேள்வி எழுப்பியுள்ளனர். சாமிவேலுவை தோற்கடிப்பதற்காக இந்த மூன்று தோட்டங்களிலும் உள்ள மக்களின் ஆதரவைப் பெறுவதற்கு ஜெயக்குமார் பயன்படுத்திய பிரமாஸ்திரகோல் தேசிய நில நிதி கூட்டுறவு சங்கம் வழங்கிய 101 ஏக்கர் நிலம்தான். இதே விவகாரத்தைதான் கடந்த 2013 ஆம் ஆண்டு பொதுத் தேர்தலில் டத்தோஸ்ரீ எஸ்.கே. தேவமணியை தோற்கடிப்பதற்கும் ஜெயக்குமார் பயன்படுத்தினார். பாட்டாளிகளின் ஆதரவைப் பெற்று ஓர் அநீதியை தடுப்பதற்காக ஜெயக்குமார் முன்னெடுத்த விவகாரத்தில் இன்று அவரே தடம்மாறி, எந்தவொரு அக்கறையில்லாமல் அந்த விவகாரத்தை கிணற்றில் போட்ட கல்லாக கைவிட்டு இருப்பது அவரின் பொறுப்பின்மையையும் அலட்சியப் போக்கையும் காட்டுகிறது என்பதுடன் தொகுதி மக்களை அவர் கைவிட்டு விட்டார் என்றே கருதவேண்டியுள்ளது. இனி லோகநாதனின் கூற்றுப்படி இந்த விவ காரத்திற்கு ஊழல் தடுப்பு ஆணையம்தான் தீர்வு காண வேண்டும் என்ற நிலை உருவாகியுள்ளது. இந்த விவகாரத்தில் பாட்டாளிகளின் பிரச்சினையில் ஜெயக்குமார் எந்த அளவிற்கு அக்கறை கொண்டுள்ளார் என்பதற்கு நேற்று பிற்பகல் 2 மணிக்கு அவ ருடன் மலேசிய நண்பன் தொடர்பு கொண்டது. தொலைபேசியை எடுத்த அவரின் துணைவியார், தனது கணவர் கைத்தொலைபேசியை வீட்டிலேயே விட்டுவிட்டு வெளியே சென்று விட்டார் என்று பதில் அளித்தார்.


மாணவர்கள் மத்தியில் போதைப்பொருள் பழக்கம்

போதைப் பொருள் நட வடிக்கைகளில் சம்பந்தப்பட்ட பள்ளி மாணவர்களை போலீஸ் தொடர்ந்து கண்காணித்து வரு கிறது. அவர்கள் அதில் தொடர் ந்து ஈடுபடாதிருப்பதை உறுதி செய்ய கண்காணிப்பு மேற் கொள்ளப்படுவதாக தேசிய போலீஸ் படைத் தலைவர் டான் ஸ்ரீ காலிட் அபு பக்கார் கூறி யுள்ளார். போதைப் பொருள் கும்பல்கள் மாணவர்களை விநியோகிப்பாளர் களாக பயன்படுத்திக் கொள் வதை போலீஸ் அடையாளம் கண்டுள்ளது. மாணவர்களுக்கு மலிவான விலையில் பொருட் களை வாங்கிக் கொடுப்பதன் வழி அவர்களை போதைப் பொருள் விநியோகிக்க தூண்ட முடியும் என காலிட் குறிப்பிட்டார். இதுவரையில் நிலைமை கட்டுப் பாட்டுக்குள் உள்ளது. இருந்த போதி லும், கண்காணிப்பு தீவிரப் படுத்தப்பட்டிருப்பதா கவும் அவர் தெரி வித்தார். கண்காணிப் பின் அடிப்படையில் அடுத்த கட்ட நடவடிக்கைகள் மேற்கொள்ளப்படும் என்றாரவர்.போதைப் பொருள் சார்ந்த நடவடிக்கைகளில் ஈடுபடும் மாணவர்கள் பெரும்பாலும் குண்டர் கும்பல்களுடன் தொடர்பு கொண்டவர்களாக இருப்பர். ஐ.எஸ்.பயங் கரவாத இயக்கத்தி னால் கவரப்பட்ட மாணவர்கள் விவ காரத்திலும் போலீஸ் கூடுதல் கவனம் செலுத்தி வருவதாக காலிட் தெரிவித்தார். கடந்தாண்டு முழு வதும் போதைப் பொருள் சார்ந்த நடவடிக்கைகளில் மாணவர்களை உட்படுத்திய மொத்தம் 113 சம்பவங்கள் கெடா மாநிலத்தில் பதிவானது. இவ்வாண்டு ஜனவரி யில் மட்டும் மொத்தம் 8 சம்ப வங்கள் அடையாளம் காணப்பட் டுள்ளதாக போலீஸ் தெரிவித்தது.


கள்ளதொடர்பை நீடித்துக்கொள்ள தன் மகளை திருமணம் செய்து வைக்க முடிவு செய்த தாய்

வேலூர் மாவட்டத்தில் உள்ள ஒரு கிராமத்தை சேர்ந்த தம்பதிகள் குமார் - சாந்தி (பெயர்கள் மாற்றப்பட்டுள்ளது). இவர்கள் வேலைக்காக சென்னைக்கு இடம் பெயர்ந்தனர். இந்த தம்பதிகளுக்கு இரண்டு மகள்கள். சென்னையிலேயே மகள்களை படிக்க வைத்தனர்.
வேலைக்கு சென்றயிடத்தில் சென்னை வில்லிவாக்கம் ராஜமங்கலம் அபிராமிநகரை சேர்ந்த ஞானவேல் என்கிற இளைஞனுடன் சாந்திக்கு தொடர்பு ஏற்பட்டது. இதை அறிந்த குமார், தனது மனைவியை சாந்தியை எச்சரித்துள்ளார். அவர் தன் போக்கை மாற்றிக்கொள்ளாததால் மனைவியை பிரிய முடிவு செய்தார். ஆளுக்கு ஒன்றாக மகள்களை பிரித்துக்கொண்டனர் கணவனும் - மனைவியும். தனது மூத்த மகளுடன் வேலூருக்கே வந்துவிட்டார் குமார். இளைய மகளுடன் சென்னையிலேயே வசித்து வந்தார் சாந்தி. ஞானசேகரனுடன் தொடர்பு வைத்துக்கொண்டுயிருந்தார்.

இரண்டு ஆண்டுக்கு முன்பு ஞானசேகரனின் பார்வை, சாந்தியின் இளைய மகள் மீது திரும்பியது. எனக்கு வீட்ல திருமணம் செய்து வைக்க பார்க்கறாங்க. உன்னை என்னால பிரிஞ்சி இருக்க முடியாது. அதனால் நான் ஒரு ஐடியா வச்சியிருக்கன். உன் மகளை நான் திருமணம் செய்துக்கிட்டன்னா, உன்னை பிரிய முடியாது என ஆசை வார்த்தைக் கூறியுள்ளார்.

இந்த ஆசைக்கு மயங்கிய சாந்தி, கள்ளக் காதலனை மருமகனாக்கிக்கொள்ள சம்மதித்துள்ளார். உன் மகளுக்கு 18 வயசாகட்டும் கல்யாணம் செய்து கொள்கிறேன் என ஆசை உறுதி தந்த ஞானசேகரன், சாந்தி இல்லாத நேரத்தில் அந்த இளம் பெண்ணிடம் அத்துமீறியுள்ளார். இந்த அத்துமீறலை அவரது தாயாருக்கு தெரிந்தபோதும் கண்டுக்கொள்ளவில்லை. இது ஒருக்கட்டத்தில் தாய் - மகள் இருவருடன் ஞானசேகரன் உல்லாசமாக இருந்ததோடு, அதனை வீடியோ எடுத்து வைத்துக்கொண்டு மிரட்டியுள்ளான்.

இதனால் மனம் வேதனையடைந்த சாந்தியின் மகள், வேலூருக்கு வந்து தனது தந்தை குமாரிடம் நடந்ததை கூறி அழுதுள்ளார். அவர் தனது மகளுடன் வந்து வில்லிவாக்கம் மகளிர் காவல்நிலையத்தில் இதுப்பற்றி புகார் தந்தார். அந்த புகாரின் அடிப்படையில் ஞானசேகரன் கைது செய்யப்பட்டான். வழக்கு சென்னையில் உள்ள மகளிர் நீதிமன்றத்தில் நடைபெற்று வந்தது. வழக்கை நீதிபதி மஞ்சுளா விசாரித்து வந்தார்.

இந்த வழக்கில் வீடியோ ஆதாரம், உறவு கொண்டதற்கான ரத்த மாதிரிகள் போன்றவை ஞானசேகரனுக்கு எதிர் சாட்சியாக இருந்து குற்றத்தை உறுதி செய்தன. ஜீன் 4ந் தேதி தீர்ப்பு வழங்கிய நீதிபதி மஞ்சுளா, குற்றம் உறுதி செய்யப்பட்டதால் குற்றவாளி ஞானசேகரனுக்கு 18 ஆண்டு சிறை தண்ட னையும், ரூபாய் 1 லட்சத்து 20 ஆயிரம் அபராதம், பெண்களுக்கு எதிரான பாலியல் சட்டத்தின் கீழ் பாதிக்கப்பட்ட 18 வயது பூர்த்தியடையாத சிறுமிக்கு அரசு இழப்பீடு 1 லட்சம் வழங்க வேண்டும் என உத்தரவிட்டுள்ளார்.

இந்த வழக்கின் மூலம் தவறு செய்த அந்த இளைஞன் சிக்கி தண்டனை அனுபவிக்கிறான். அந்த தப்புக்கு மூலக்காரணமான அந்த பெண் இந்த வழக்கில் சேர்க்கப்படவில்லை என தெரிகிறது. அவரும் வழக்கில் சேர்க்கப்பட்டு தனது கள்ளக்காதலுக்கு மகளை விருந்தாக்கிய குற்றத்துக்காக அவரையும் தண்டித்துயிருந்தால் தவறு செய்ய நினைக்கும் பெண்களுக்கு அது எச்சரிக்கையாக இருந்துயிருக்கும்.
ஒரு ஆண் தவறு செய்தால் அந்த குடும்பம் மட்டுமே பாதிக்கப்படும். ஒரு குடும்பபெண் தவறு செய்தால் அந்த தலைமுறையே பாதிக்கப்படும் என கிராமத்தில் சொல்வார்கள். தனது உடல் தேவைக்காக செய்த தவறு அவரது மகளை பாதித்துவிட்டது. இனி அந்த பெண்ணின் வாழ்க்கை ஒரு பெரும் கேள்விக்குறி.


கிராமத்துக்குள் புகுந்து 134 பேரை துடிதுடிக்க கொடூரமாக கொன்ற வேட்டைக்காரர்கள்

மேற்கு ஆப்பிரிக்க நாடுகளில் ஒன்றான மாலியில், ஒரு கிராமத்தில் புகுந்த வேட்டைக்காரர்கள் அந்த கிராமத்தில் இருந்த அப்பாவி மக்கள் 130 பேரை கொடூரமான முறையில் கொன்று குவித்த சம்பவம் உலக நாடுகள் மத்தியில் சோகத்தையும் பரபரப்பையும் ஏற்படுத்தியுள்ளது.

மாலி நாட்டில் உள்ள தோகோன் பழங்குடியினருக்கும், புலானி விவசாயிகளுக்கும் இடையே பல ஆண்டுகளாக மோதல் நீடித்து வருகிறது. அவ்வப்போது தோகோன் வேட்டைக்காரர்கள் புலானி மக்கள் வசிக்கும் பகுதிக்குள் நுழைந்து தாக்குதல் நடத்தி அவர்களை கொன்று, அவர்களிடம் உள்ள பொருட்களை கொள்ளையடித்து சென்றுள்ளனர்.

அதே போல நேற்று முன்தினம் புலானி இந மக்கள் வாழும் கிராமத்திற்குள் புகுந்த வேட்டைக்காரர்கள் தங்கள் கண்ணில் பட்ட மக்கள் அனைவரையும் கொன்று குவித்துள்ளனர். தாங்கள் கையில் கொண்டுவந்த கத்தி, ஈட்டி போன்ற கூர்மையான ஆய்தங்களால் கண்ணிபட்ட மக்கள் அனைவரையும் கொன்று குவித்துள்ளனர். இதில் கர்ப்பிணி பெண்கள், குழந்தைகள் என 130 பேர் உயிரிழந்துள்ளனர். மேலும் 55 பேர் படுகாயமடைந்துள்ளதாக தெரிவிக்கப்பட்டுள்ளது. மக்களை கொன்ற தோகோன் வேட்டைக்காரர்கள் அங்கிருந்த பொருட்களையும் எடுத்து சென்றுள்ளனர்.
தொடர்ந்து ஒட்டுமொத்த கிராமத்தையும் சூறையாடிவிட்டு தோகோன் இனத்தவர்கள் அங்கிருந்து தப்பி சென்றனர் என தெரிவிக்கப்பட்டுள்ளது. ஒரு கிராமத்துக்குள் புகுந்து மக்களை கொன்று அந்த கிராமத்தையே சூறையாடிய சம்பவம் உலகம் முழுவதும் அதிர்ச்சியை ஏற்படுத்தியுள்ளது.


வெடித்துச் சிதறிய விமான டயர்! நடிகை ரோஜா உட்பட 72 பேர் உயிர் தப்பினர்

ஹைதராபாத் விமான நிலையத்தில் இண்டிகோ விமானம் தரையிறங்கியபோது, தீடிர்ரென டயர் வெடித்துச் சிதறியது. எதிர்பாராமல் நடந்த இந்த விபத்தில் நடிகை ரோஜா உள்ளிட்ட 72 பயணிகள் உயிர் தப்பினர்.

நேற்று இரவு திருப்பதியில் இருந்து ஹைதராபாத்கு இண்டிகோ விமானம் இரவு 8.55 மணி அளவில் புறப்பட்டது. இந்த விமானத்தில் ஒய்.எஸ்.ஆர் காங்கிரஸ் எம்.எல்.ஏ நடிகை ரோஜா உட்பட 72 பயணிகள் பயணித்தனர். இந்த விமானம் இரவு 10.25 மணிக்கு, ஹைதராபாத் ராஜிவ்காந்தி சர்வதேச விமான நிலையத்தில் தரையிறங்கியது. அப்போது, விமானத்தின் ஒரு டயர் திடீரென தீ பிடித்து வெடித்தது சிதறியது. அதனால், விமானத்தில் இருந்த பயணிகள் பதற்றம் அடைந்தனர்.

விமானத்தின் டயர் வெடித்துத் தீ பிடித்ததை அடுத்து, தீயணைப்பு வீரர்கள் தீயை அணைக்கும் நடவடிக்கைகள் துரிதமாக மேற்கொண்டனர். தீ அணைக்க ப்பட்டபின் பயணிகள் பத்திரமாக கீழே இறங்கினர். விமானத்தின் டயர் வெடித்ததால் ஓடுதளம் மூடப்பட்டு, ஹைதராபாத் சென்ற 6 விமானங்கள் சென்னை விமான நிலையத்தில் தரையிறக்கம் செய்யப்பட்டது.

இந்த விமான விபத்தில் அதிர்ஷ்டவசமாக உயிர் தப்பிய நடிகை ரோஜா, சகப் பயணிகளுடன் உயிர் தப்பிய தருணத்தை வீடியோ காட்சியாகப் பதிவு செய்துள்ளார். தற்போது இந்த வீடியோ இணையதளத்தில் வெளியாகி உள்ளது.